
Febres  intermittentes ,  quum  frequentissimae  ac  fere  semper  et  ubique 
reperiantur,  jam  inde  a  remotissimis  temporibus  tantopere  medicos  oc- 
cupaverunt,  ut  de  iis  jam  sat  multos  libros  possideamus.  Supervaca- 
neum  igitur  parumque  aptum  fortasse  videri  potest,  quod  hunc  tam 
notum  morbum,  cujus  curatio,  praesertim  ex  quo  ejus  specificum  re- 
medium  novimus,  fere  certissima  est ,  dissertationis  inauguralis  mate- 
riem  elegi,  quum  neque  rationi  proximaeque  ejus  causae  ndvum 
offunderepossim  lumen ,  neque  naturam  earum  virium  nocentium ,  quae, 
ut  hae  febres  late  vagentur,  efficiunt,  novis  argumentis  factisque  cla- 
riorem,  quam  adhuc  factum  est ,  reddere  valeam.  Id  tantum  delectum 
meum  excusare  potest,  quod,  ex  quo  arti  medendi  operam  navabam , 
saepissime  mihi  oblata  est  occasio  hunc  morbum  in  diversis  regionibus 
observandi,  ultimis  potissimum  annis  in  Frisia  orientali,  ubi  fere  quot- 
annis  epidemice  grassatur.  Praecipue  anni  1826  duorumque  sequentium 
auctumno  ibi  ingens  incolarum  numerus  febribus  remittentibus  et  inter- 
mittentibus  corripiebatur.  De  quibus  epidemiis,  quae  in  omnibus  vici- 
niae  regionibus  maritimis  a  medicis  observatae  sunt,  nonnullas  quidem 
accepimus  disquisitiones,  et  singulatim  et  in  ephemeridibus  arti  medicae 

1 


dicatis  editas,  quarum  ego  autem  eas  tantum  in  manibus  habeo,  quas 
vv,  cl.  Thuessink,  Fricke,  Popke  conscripserunt j  reliquae  re- 
censionibus  mihi  innotuerunt.  Apparet  ex  iis,  typum  generalem  atque 
decursum  hujus  epidemiae  vulgaris  ubique  fere  eosdem  fuisse ,  et  ibi 
tantum  variasse,  ubi  locorum  indoles  majorem  tenacitatem  aut  singu- 
lares  morbi  formas  proferebat.  Leviter  igitur  tangens  symptomata  ac 
signa,  quae  hunc  morbum  comitari  solent  omnibusque  nota  sunt,  ea 
inprimis  in  hoc  libello  exponam,  quae  ad  cognoscendam  hujus  epide- 
miae  naturam  conferunt;  simul  etiam  fundamenta  ejus  rationis,  qua 
hujuscemodi  febres  epidemicas  curabam,  paucis  explicabo.  Quod  si  fa- 
cio,  tantum  abest,  ut  eam  rationem  normam  curandi  exhibere  velim, 
ut  mihi  persuasissimum  sit,  varias  esse  vias,  quae  mederi  possunt  his 
febribus  (id  quod  ex  scriptis  modo  laudatis  satis  superque  elucet),  et 
naturam  solam  per  se  in  multis  casibus  eas  discussisse,  quum  epidemia 
in  his  regionibus  in  universum  maligna  non  esset.  Tenor  tantum  mor- 
bi  pro  curandi  ratione  diversissimus  erat,  ideoque  praecipue  studui, 
ut  eum  quam  maxime  restringerem ,  quod  mature  atque  audacter  ad- 
hibito  cortice  Chinae  et  potissimum  chinino  saepissime  assequutus  sum. 
Nunc  autem  officiis  ,  quae  in  me  suscepi ,  commoveor,  ut  meas  quoque 
observationes  de  quibusdam  peculiaribus  formis  hujus  notissimae  et  tam 
diligenter  descriptae  febris  modeste  in  medium  proferam;  idque  faciens 
solummodo  ea,  quae  ipse  vidi,  ad  veritatem  exponere  volo,  ut,  qua 
ratione  versatus  sim  in  curandis  istis  morbis,  comprobem ,  non  vero, 
ut  novas  res,  et  quae  alios  edocere  possint,  communicem. 


\ 


Observationes  generales. 


Morbi  febriles ,  qui  in  locis  depressis ,  uliginosis  sive  uvidis,  praesertim  in 
maris  aut  majorum  amnium  vicinia,  certis  temporibus  magnam  incolarum  par- 
tem  afficiunt,  in  regionibus  frigidis  temperatisque  typum  intermittentem ,  in 
calidioribus  vero  typum  remittentem  assumere  solent.  Singularibus  causis,  ut 
inundationibus ,  insolito  assiduoque  calore  aestivo  ,  in  illis  quoque  febres  con- 
tinuae  remittentes ,  quae  pro  gradu  virium  et  extensive  et  intensive  nocentium 
et  pro  incolarum  proclivitate  ad  eas  varia  symptomata  atque  formas  prae  se 
ferunt ,  a  quibus  plerumque  denominantur ,  procreari  possunt.  Quamcunque 
vero  speciem  hae  febres  exhibent,  id  tamen  omnibus  proprium  est ,  quod  locali 
cum  aere  communicata  causa  terrestri,  sive  miasmate ,  neque  vero  causa  in  ani- 
malibus  corporibus  procreata ,  ab  alio  in  alium  transeunte,  sive  contagio ,  nas- 
cuntur.  Ex  hac  autem  definitione  nequaquam  sequitur,  ut  nonnullae  febres , 
miasmate  ortae,  quum  singulares  causae  accedunt ,  contagiosae  fieri  nequeant; 
immo  in  intentioribus  hujus  classis  gradibus  id  verisimillimum  est.  Sic  etiam 
in  altera  classe  haud  raro  sporades  casus  inveniunlur,  quibus  alii  homines  non 
inficiuntur.  Ouam  ob  rem  multum  saepe  difficultatis  habet,  ex  facultate  infi- 
ciendi  de  origine  morbi  conjecturam  facere,  praesertim  quum  compluribus  utri- 
usque  classis  febribus  multa  symptomata  sint  communia  ideoque  diagnosin  pri- 
mo  difficilem  reddant.  Origo  tantum  incrementumque  talium  febrium  simul 
cum  cognitione  constilutionis  endemicae  causarumque  epidemiae  praedisponen- 

tium  medicum  ad  earum  verisimilem  naturam  ducent.  Si  igitur  in  pluribus 
locis  cujusdam  regionis  eodem  fere  tempore  magnus  incolarum  numerus  eodem 
morbo  opprimitur,  localibus  tantum  causis ,  per  omnem  plagam  eandem  vim 
exercentibus ,  id  effici  potest.  Notum  est ,  in  regionibus  humidis  atque  depres- 
sis,  si  terra  argillacea  est,  febres  intermittentes  esse  endemicas  et  multo  inten- 
tiores,  quam  in  similibus  regionibus ,  ubi  terra  arenacea  aut  tur.facea  invenitur. 
Assiduus  calor  aestivus  adjuvat  originem  peculiaris  miasmatis ,  quod,  ut  notissi- 
ma  docet  experientia  ,  febres  epidemicas  typi  remittentis  aut  intermittentis  pro- 
creat;  quapropter  medico  natura  talis  epidemiae  non  diu  dubitationem  afferre 
potest.  Ad  curandos  autem  morbos  magni  est  momenti ,  peculiarem  epidemiae 
naturam  cognovisse ,  quum  ex  mature  et  accommodate  adbibito  cortice  Chinae, 
specifico  harum  febrium  remedio ,  saltem  in  epidemia  maligna  omnis  fere  ae- 
grotorum  curatio  pendeat.  Constat,  talem  malignam  epidemiam  ortam  esse 
anno  1826  in  ora  septentrionali  Germaniae  et  Hollandiae,  ubi  in  nonnullis  lo- 
cis  periculosa  symptomata  exliibuit  et,  praecipue  Groningae,  magnum  incolarum 
numeram  absumsit. 

Ouamquam  vero  mille  annorum  experientia  comprobatum  est,  in  regioni- 
bus  humidis  depressisque ,  inprimis  in  argillaceis,  variis  anni  temporibus  ex 
terra  miasma  provenire,  quod  ad  febres  remittentes  alque  intermittentes  pro- 
creandas  valeat ,  et  quamquam  conditiones,  sub  quibus  id  plerumque  fieri  solet, 
recentioribus  praesertim  temporibus  accuratius  sunt  observatae  et  explicatae: 
chemicam  tamen  naturam  hujus  miasmatis  ,  quod  statuimus ,  et  rationem  ,  qua 
humanus  organismus  eo  afficitur,  immo  quomodo  in  corpus  veniat,  plane  adhuc 
ignoramus.  Multi  quidem  medici  theorias  de  ejus  origine  ,  quam  ex  legibus 
uaturalibus  explicare  studebant,  tradiderunt ,  sed  nihil  aliud  nos  docere  potue- 
runt,  nisi,  verisimile  esse  ,  hoc  miasma  secretione  substantiarum  organicarum, 
vegetabilium  et  animalium,  per  calorem  et  humorem  procreari.  Propterea 
malignae  febres  epidemicae  in  frigidis  temperatisque  regionibus  plerumque  nas- 
cunlur  aestate,  quum  paludes,  lacus,  canales  partim  exsiccantur  fundumque 
oblimatum  radiis  solis  exponunt;  in  regionibus  torridis  contra  ,  ut  in  India 
orientali,  saepius  nascuntur   hieme,   quam  dicunt,    i.  e.  tempestate  pluviosa. 

Historia  expeditionum ,  quas  Angli  in  India  orientali  fecerunt,  atque  observa- 
tiones  multorum  peregrinatorum  hoc  comprobant.  Pringle  *)  dicit,  etiain 
typhum  icteroidem  in  India  occidentali,  inprimis  in  insula  Jamaica  ,  plerumque 
per  tempestatem  pluviosam  acerrime  saevire.  Ouum  vero  hae  causae  nequa- 
quam  quoque  anno  febres  epidemicas  gignant,  etiam  aliae  conditiones  ignotae 
accedant  necesse  est ,  quae  conjunctae  cum  illis  peculiarem  febrium  classem 
procreare  valeant.  Has  conditiones  non  semper  easdem  esse,  ex  eo  apparet, 
quod  hae  febres  in  aliis  terrae  plagis  aut  in  iisdem  locis  aliis  annis  alium 
typum  decursumque  habent,  neque  ex  sola  intensitate  aut  quantitate  inficientis 
materiae,  sed  tantum  ex  congrua  e;us  qualitativa  varietate  explicari  possunt. 
Nuperrime  de  Reider  **)  Vindabonensis  exponere  conatus  est,  illam  ignotam 
conditionem,  qua  non  solum  febres  epidemicae  remittentes  intermittentesque , 
sed  etiam  dysenteria,  cholera  orientalis  et  typhus  icteroides  gignantur,  esse 
aquam  gradatim  putrefactam.  Ouibus  argumentis  suam  hypothesin  comprobare 
studeat,  et  quomodo  eam  ad  prohibendos  curandosque  illos  morbos  adhibuerit, 
ex  ipso  libro  copioso  cognoscendum  est,  quum  ob  angustiores  hujus  libelli  fines 
accuratius  hic  exponi  nequeat.  Gravissima  tantum  momenta  illius  hypotheseos 
in  medium  proferamus. 

Aquam  putrefactam,  dicit  auctor,  plus  minus  desoxydatam ,  fluidum  aeri- 
forme  expandere ,  quod  gravius  sit,  quam  atmosphaericus  aer,  ideoque  semper 
infimam  ejus  partem  occupet.  Eam  aquae  discretionem  organicis  substantiis 
per  calorem  et  mancum  atmosphaerae  contactum  gigni  aut  foveri ,  praesertim 
inpaludibus,  cloacis,  fossis,  in  Iocis  praeclusis ,  cellis  subterraneis,  carceribus, 
navibus ,  porro  in  densis  silvis  ,  in  vicinia  maris  et  fluviorum.  Fluida  aerifor- 
mia,  putridis  substantiis  orta ,  quae  ad  hoc  tempus  ars  chemica  invenit  et 
examinavit ,  e.  g.  varias  combinationes  gas  hydrogenii,  carbonici  et  azotici, 
aut  inter  se  aut  cum  sulphure  et  pliosphoro  factas,  veram  febrium  causam  esse 
negat  auctor,  et  probare  studet,  eam  esse  peculiare  effluvium ,  quod  in  eo 


*)  Discases  of  the  Armies  T.  III.    c.  4.       **)  Untersuchungen  iiber  die  epidemischen 
Sumpfneber  u.  s.  w.  Leipzig  1829. 

loco,  ubi  gignatur  ,  augeatur  atque  per  lenes  ventos  aeremque  gravius  perme- 
antem  in  alias  regiones,  in  angustas  valles  ,  immo  etiam  in  singulos  vicos  fre- 
quentis  urbis  moveatur,  ut  nebula  nubesque.  Ex  quantitate  et  qualitate  hujus 
fluidi  aeriformis ,  intervenientibus  aliis  causis  levioribus  ,  auctor  originem  illa- 
rum  epidemiarum  derivatur;  summum  autem  earum  gradum  esse  typhum  icte- 
roidem ,  quem  semper  et  solum  putridis  vaporibus  aquae  marinae,  quum  in 
inferiorem  navium  partem  penetraverit ,  nasci  dicit,  quia  tum  demum  omnes 
conditiones  ad  procreandum  altissimum  putrefactionis  aquae  gradum  adessent. 
Oua  de  causa  etiam  contendit,  totam  classem  harum  epidemicarum  febrium  non 
esse  contagiosam,  quam  sententiam ,  quoad  ad  typhum  icteroidem  applicari 
potest,  accuratissime  pertractat.  Ouum  enim  auctor  hunc  morbum  praecipuum 
sibi  desumserit  studium  ,  et  ad  eum  accuratius  cognoscendum  longinquas  pere- 
grinationes  susceperit ,  omnis  ejus  liber  prae  ceteris  huic  morbo  pestifero, 
quem  altiorem  tantum  gradum  epidemicarum  febrium  biliosarum,  in  nostris 
regionibus  interdum  grassantium,  esse  contendit  ,  dicatus  est. 

Contra  nonnulla  vero  primaria  hujus  hypotheseos  adminicula  multae  haud 
leves  dubitationes  proferri  possunt.  Nam  etiamsi  id  relinquimus,  quod  ea  po- 
sitiva  caret  argumentatione ,  quum  auctor  acutus  supponat  tantum  illud  gas  fe- 
brim  procreans,  quia  vis,  quam  ei  tribuit ,  in  corpore  humano  cerneretur, 
quod  vero  ita ,  ut  sensibus  aut  adhibita  arte  chemica  dignosci  possit,  demon- 
strare  nequit :  etiam  nonnulla ,  quae  de  eo  profert,  contra  leges  chemiae  et 
physicae,  quas  ad  hoc  tempus  cognovimus ,  atque  contra  ipsam  experientiam 
pugnant.  Aqua  enim  pura  secundum  optimos  de  arte  chemica  conscriptos 
libros  constat  ex  immutabili  et  continua  combinatione  hydrogenii  et  oxygenii , 
neque  haec  utraque  materia  princeps  alia  proportione  conjungi  potest ,  et  aqua 
igitur  plus  minus  desoxydata ,  quam  de  Reider  ponit,  non  invenitur.  *)  Si 
aqua  pura  desoxydatur ,  pro  portione  expeditur  purum  gas  hydrogenium ,  ut 
e.  g.  in  solutione  nonnullorum  metallorum ,  per  ferrum  candens  etc.  Aquae 


*)  Aqua  autem  ,  etiam  si  non  decomposita  est ,   pleraque  fluida  aeriformia  in  se  suscipere 
potest. 


putrefactio ,  quae  dicitur,  solummodo  admixtis  alienis  materiis  effici  potest, 
quibus  putrefactis  aqua  malum  odorem  assumit  varieque  vitiatur.  Aqua  pura , 
si  vitreae  lagenae  partim  ea  implentur,  sane  fit  foetida  atque  turbida ,  ut  auc- 
tor  dicitj  hoc  vero  non  solius  aquae  analysi,  sed  verisimilius  putrefactione 
pituitosae  organicae  materiae,  illis  conditionibus  in  aqua  nascentis ,  efficiturj 
quae  materia  interiorem  lagenae  partem  obducit ,  et,  si  lumen  accesserat,  viri- 
dem  exhibet  colorem.  Hunc  processum  ubique  a  natura  in  magno  repetitum 
invenimus  :  ubi  enim  calor,  lumen ,  aer,  humor  simul  adsunt,  ibi  semper  or- 
ganicae  formationes  evadunt.  In  aqua  stagnante  primo  nascuntur  confervae  et 
musci,  in  lapidibus  lichenes ,  qui  putredine  soluti  altioribus  classibus  procre- 
andis  alendisque  inserviunt.  Si  aeri  et  lumini  liber  accessus  non  datur,  mul- 
tae  varii  generis  organicae  formationes  finguntur ,  inprimis  mucor  et  innumera 
fungorum  genera,  quorum  exhalationes  putridum  odorem  in  clausis  spatiis 
edere  solent,  ideoque  valetudini  nocere  quidem  possunt,  peculiares  autem  fe- 
bres  non  excitant.  Aquae,  quam  in  regionibus  torridis  e  fundis  navium  ex- 
antlant,  foetor,  secundum  auctorem  nostrum,  hominibus,  qui  proxime  versantur, 
nauseam  capitisque  dolores  efficit ,  neque  vero  ille  typhum  icteroidem  inde  or- 
tum  esse  dicit.  Verumtamen  hujus  typhi  solam  causam  vapores  illius  putridis- 
simae  navium  aquae  esse  confirmat ,  ipseque  id,  quod  prioribus  temporibus  hoc 
factum  non  est,  explicare  studet  majore  navium  profunditate  earumque  mutata 
institutione  interiore,  qua  in  re  autem  non  docet ,  cur  in  tot  urbibus  prope 
mare  sitis  ,  velut  Cairi,  in  oris  occidentalibus  et  australibus  Africae,  in  Brasi- 
lia,  India  orientali ,  ubi  similes  sunt  conditiones,  typhus  icteroides  nondum 
sitortus!  Specifica ,  quae  statuitur,  gravitas  horum  aquae  putridae  effiuviorum, 
per  quam  semper  infimum  tantum  aerem  occupant,  interpretatur  quidem  multa, 
quae  in  orientibus  febrium  epidemiis  observantur ,  inprimis  id  factum  ,  quod 
in  regionibus  depressis  atque  in  plateis  urbium ,  immo  etiam  in  inferioribus 
domorum  partibus  homines  multo  facilius  inficiuntur,  quam  in  regionibus  altius 
sitis  et  in  superioribus  aedificiorum  conclavibus.  Attamen  multas  hoc  patitur 
modificationes.    Inter  alia  v.  cl.  de  Humboldt  *)  narrat ,  anno  1802  in  urbe 


')  Reisen  in  die  Aequinoctial-Gegenden  des  neuen  Continents  T.  III.  pag.  401. 


Caraccas  typhum  icteroidem  magnam  edidisse  stragem  militum,  qui  modo  ad- 
venerant ;  et ,  si  auctoris  nostri  senlentia  vera  esset,  tum  illi  vapores  putridae 
aquae  ex  navibus  in  altitudinem  trium  fere  millium  pedum  surrexissent ,  ne- 
que  tamen  mechanica  analysi  magnam  suam  vim  perdidissent.  Nemini  vero, 
etiamsi  obiter  tantum  pliysicae  leges  cognoverit,  in  mentem  veniet ,  de  alio 
fluido  aeriformi  simile  quid  contendere.  Idem  peregrinator ,  de  urbe  Guayra 
loquens,  in  qua  typhus  icteroides  saepissime  grassatur ,  dicit :  *)  ,,Bei  der 
Riickkehr  der  warmen  Jahrszeit ,  bisweilen  auch  schon  geraume  Zeit  vorher, 
kommt  die  Seuche  wieder  zum  Vorschein,  wo  seit  mehreren  Monaten  kein 
Kranker  im  Hafen  und  kein  Schiff  daselbst  eingelaufen  war."  **) 
Lisbonae,  ubi  maximae  naves  juxta  urbem  ancoras  jaciunt,  typhus  icteroides 
nondum  est  animadversus.  Aquam  sub  divo  putrescentem,  vel  exhalationibus, 
vel  si  bibitur,  omnino  nullos  febriles  casus  gignere ,  multorum  experientia 
comprobavit.  Sic  v.  cl.  de  Humboldt  ***)  narrat ,  se  in  torridis  Americae 
australis  regionibus,  quae  Llanos  appellantur,  per  aliquot  menses  coactum 
fuisse,  putridissima  limosa  aqua  lacunarum  prope  rara  incolarum  domicilia 
vesci,  et  in  vicinia  etiam  noctu  commorari ,  neque  tamen  earum  noxias  vires 
sensisse.  Agminibus  mercantium,  quae  loca  deserta  torridae  Africae  peragrant, 
exercitibusque  in  torridis  regionibus  bellantibus  saepe  idem  accidere  videtur. 
In  ipsis  navibus  saepe  nautici  in  longinquis  navigationibas  maritimis  aqua  pu- 
trida  vesci  coguntur. 

Si  hanc  theoriam  ad  nostras  febres  paludosas  adhibueris,  in  magnas  incur- 
res  difficultates.  Diligentibus  enim  chemicis  experimentis ,  quae  Julia,  Gat- 
tani,  Moscati,  Berard  fecerunt,  comprobatum  est,  aerem ,  qui  supra  pa- 
ludes  colligitur,  eadem  elementa  iisdem  proportionibus  continere,  quae  continet 

puris- 

*)  1.  c.  pag.  340.  **)  Cooke  (Essay  on  epidemie  Fevers,  1821)  narrat,  in  interiore  foe- 
derata  America  typho  icteroide  militum  agmen  correptum  esse  ,  morbi  autem  causam 
vicinae  paludi  tributam  esse.  Rochoux  (Journal  de  Physiologie  experimentale  par 
IWagendie  1826.  Octobre)  dicit,  CNhalationes  e  fundis  navium  surgentes  nemini  nocere. 

***)  1.  c.  T.  III.  p.  271. 

purissimus  aer  montanus,  etiam  in  altitudine  viginti  millium  pedum;  et  eadem 
est  ratio  omnium  terrae  tractuum.  Effluvia  aeriformia  limosarum  fossarum 
urbes  cingentium,  cloacarum  etc.  olfactu  facile  dignosci  possunt,  neque  tamen 
operarii,  per  multas  septimanas  in  iis  purgandis  occupati,  continua  eorum  adspi- 
ratione  malignis  febribus  corripiuntur ;  sed  si,  impedito  aeris  libero  accessu, 
in  clausis  spatiis ,  cloacis,  puteis,  irrespirabilia  fluida  aeriformia  gignuntur, 
ea  subitum  animi  deliquium  aut  asphyriam  subitamque  mortem  afferunt.  Gas 
hydrogenium  sive  hydrocarbonicum,  ad  certam  proportionem  cum  atmosphaerico 
aere  mixtum,  si  respiratur,  valetudini  non  nocet,  sed  per  inflammationem  e. 
g.  in  fodinis  vitam  in  discrimen  vocare  potest.  Facile  est,  plura  de  hac  re 
proferre ,  quum  multi  homines  contagioni  putrescentium  substantiarum  sine 
singulari  valetudinis  incommodo  expositi  sint ,  ut  v.  c.  in  multis  fabricis.  Ad 
haec  omnia  accedit  etiam  ,  ut,  quod  observatum  est,  febres  intermittentes  sae- 
pissime  vere,  quando  tempestas  adhuc  frigida,  pluviosa  et  varia  est ,  invenian- 
tur,  aestate  autem  plerumque  evanescant.  Non  igitur  adsunt  conditiones,  qui- 
bus  illa  supposita  aquae  putrefactio  in  regionibus  uvidis  procreetur.  Febres 
remittentes ,  quae  post  calorem  aestivum  continuum,  si  peculiares  adsunt  cau- 
sae,  in  nostris  regionibus  exoriuntur,  violentissimae  sunt  mense  Augusto,  ubi 
dies  jam  decrescunt,  et  saepe  in  hiemem  continuantur,  quum  imbribus  frequen- 
tibus  et  ventis  frigidis  vapores ,  qui  aderant,  jam  dissipati  sunt  aut  praecipitati, 
et  novi  formari  non  possunt.  Huic  rei  testimonio  est  epidemia  Groningensis 
anni  1826.  Ouamquam  igitur  nequaquam  negaverim ,  doctissimum  de  Reider 
accuratissima  in  naturam  originemque  febrium  epidemicarum  et  praecipue 
typhi  icteroidis  inquisitione,  et  studio  huic  obscurae  artis  medicae  parti  lumen 
afferendi,  bene  meritum  esse  de  medicis  omnibus:  attamen  fluidum  quoddam 
aeriforme,  quod  ortum  sit  ex  aqua  decomposita  et  febres  procreet,  accipien- 
dum  non  videtur ,  nisi  id  vere  adesse  probatur.  Hypothesin,  quam  auctor  ille 
de  morbis  contagiosis  proposxiit,  quos  effluviis  animalibus  ex  aere  decomposito 
gigni  dicit ,  hic  respicere  non  possumus ;  id  tantum  dicamus ,  eam ,  sicut  illam, 
quam  de  febribus  non  contagiosis  affert,  carere  veris  argumentis,  neque  ab  oin- 
ni  parte  esse  ponderatam. 

Multo  argutior  et  experientia  magis  probata  theoria  est  clarissimi  H  u  f  e- 
land  *),  qui  dicit ,  solam  chemiam  naturam  materiarum  inficientium  et  infec- 
tionis  explicare  non  posse ,  sed  per  processum  tantum  generationis  id  fieri  pos- 
se.  Hinc  in  aere  materias  inficientes  effici ,  quae  cum  organismis  terrae  se 
communicent  et  epidemiam  afferant.  Hanc  modo  simplicem  esse  et  per  solam 
atmosphaeram  propagari,  modo  fieri  contagiosam ,  quum  ejus  germen  in  sin- 
gulis  animantibus  tantam  nanciscatur  intensitatem ,  ut  in  iis  renascatur  et  in 
sanos  transferri  possit  Hac  ratione  eundem  morbum,  e.  g.  typhum  icteroidem, 
modo  epidemice  modo  contagiose  grassari.  Accidere  etiam  posse,  ut  contagium 
sit  terrestre  ,  et  aut  cum  atmosphaera  se  communicet  et  sic  generales  morbos 
procreet,  aut  non  solutum  per  aerem  tactu  tantum  propagetur. 

Ouanrvis  haec  venerandi  Hufeland  sententia  valde  verisimilis  sit  et  naturae 
conveniat,  specifica  tamen  harum  materiarum  inficientium  ratio ,  qua  morbi, 
inde  procreati ,  fulciuntur,  nondum  explorata  est. 

Si  ad  explicandam  originem  febrium  paludosarum  peculiare  miasma  statui- 
lur,  id  sit  terrestre,  per  effluvia  terrae  sive  in  aqua,  non  vero  in  atmosphae- 
ra,  natum ,  necesse  est ,  quum  hae  febres,  praesertim  quando  oriuntur,  saepe 
angustis  contineantur  finibus,  et,  ut  in  remotiores  regiones  evagentur,  haud  raro 
multo  egeant  tempore  ,  in  quas  per  atmosphaeram ,  quum  facillime  commovea- 
tur ,  continuo  ferri  possent.  Experimenta,  quae  eo  consilio  facta  sunt,  ut  mi- 
asma  paludosum  sensibus  percipiendum  repraesentaretur ,  ad  hoc  quidem  tem- 
pus  irrita  fuerunt,  in  posterum  autem  fortasse  meliorem  eventum  habebunt. 
Viri  cl.  Moscati,  Rigaud  de  Lisle,  Julia,  Vauquelin**)  in  li- 
quido  vapore  aeris  paludosi  animalem  putridam  substantiam  invenerunt,  cujus 
vero  originem  explicare  non  potuerunt.  Num  autem  aliunde  haec  substantia 
nasci  polest,  quam  ex  analysi  animalium  sive  vegetabilium  corporum  azoticum 
continentium  ?   Utrum  vero  haec  substantia  principium  agens  originis  febrium 


')  Vid.  Encyclopadisches  Worterbuch  dermedic.  Wissensch.  von  v.  Grafe  elc  pag.  625. 
'*)  Recherches  historiques  etc.  sur  l'air  marecageux.  1823. 

paludosarum  sit,  directis  tantum  experimentis  dijudicari  potest.  Sed  si  statui- 
mus ,  eam  esse  formationem  secretorum  vegetabilium ,  operae  fortasse  pretium 
est  inquirere,  qualia  ea  sint,  et  annon  similis  substantia  ex  nonnullis  jam  no- 
tis  vegetabilibus  formari  possit.  Cognovimus  enim,  si  speciales  accedunt  con- 
ditiones ,  praesertim  si  calor  et  humor  adsunt,  multifarias  organicas  formatio- 
nes  oriri.  Huc  pertinent  inprimis  multa  vegetabilium  genera  e  classe  crypto- 
gamiae,  ut  albigo,  rubigo,  ustilago  variique  byssi,  qui  secundum  microscopicas 
observationes ,  ut  notum  est ,  ex  innumeris  minusculis  fungis  sive  etiam  ex 
spbaeriis,  pituita  inter  se  conjunctis ,  constare  videntur ,  et  saepe  cum  incredi- 
bili  celeritate  segetes  et  arbores  obducunt.  Non  solum  nocent  plantis,  quia 
parasiti  sunt ,  et  animantibus  ,  qui  iis  vescuntur,  ut  e.  g.  ustilago  in  tritico, 
sed  exhalatio  quoque  nonnullorum  byssorum,  quales  e.  g.  in  putrescente  foeno 
sive  stramento  oriuntur,  molestissima  est  et  oppressionem  pectoris  atque  cephal- 
algiam  affert.  Ouamquam  hae  formationes  primum  per  nisum  formativum  na- 
turae  oriuntur  ,  eaedem  tamen  seminibus  propagantur  ,  quae  celerrime  per  ae- 
rem  circumferuntur ,  et  iniquis  conditionibus  ,  v.  c.  frigore,  per  aliquod  quidem 
tempus  impediri  possunt ,  quominus  germinent,  neque  tamen  in  perpetuum  fa- 
cultatem  germinandi  amittunt  sive  exstinguuntur.  Constat,  triticum ,  ustilagi- 
ne  infectum,  hunc  morbum  etiam  in  sequentem  segetem  transferre ,  nisi  ejus 
germen  calce  viva  sive  aliis  materiis  ,  cum  tritico,  priusq^am  seritur,  mixtis, 
necatur.  Haec  vulgaria  exempla  procreationis  vegetabilium  parasitorum  non 
eo  consilio  profero ,  ut  inde  primariam  causam  febrium  paludosarum  ducam, 
sed  ut  per  analogiam  comprobem ,  fieri  posse,  ut  similes  formationes  adhuc  ig- 
notae  reperiantur,  quae  ut  venena  homines  afficere  et  epidemicas  febres  pro- 
creare  valeant.  Ad  explicandam  sensim  Romae  progredientem  ariam  cattivam, 
quam  dicunt,  haec  conjectura  jam  ab  aliis  facta  est,  qui  hujus  rei  causam  ex 
numerosis  fungis  ducunt ,  qui  in  rudere  ,  magna  ibi  spatia  occupante  ,  oriuntur 
et  aestate ,  praesertim  post  imbres ,  peculiarem  odorem  emittunt  *).  Si  tales 
exhalationibus  noxiis  formationes  admittuntur,  multa,  quae  istarum  epidemia- 
rum  propria  sunt,  longe  facilius  ac  simplicius  explicari  possunt,  quam  per  flui- 


*)  Vid.  Brandes  Repertoiuum  s.  v.  Aria  cattiva. 

duin,  putrescente  aqua  et  putrescentibus  vegetabilibus  ortum,  inprimis  id,  quod 
hae  epidemiae  tam  raro  in  nostro  climate  reperiuntur;  tum  quod  continuantur, 
etiam  si  origo  talium  vaporum  frigore,  vento  et  pluvia  jam  per  aliquod  tempus 
plane  fere  impeditur;  deinde  quod  in  quasdam  regiones  et  in  locos  ,  qui  ab  iis, 
ubi  primum  ortae  sunt,  aliquantum  distant,  tam  tarde  transferuntur ;  denique 
quod  per  aliquot  annos  continuos  resurgunt,  etsi  non  eaedem  conditiones  ad 
efficiendos  putridos  vapores  adsunt,  quae  in  prima  origine  adfuerant,  calore 
aestivo  solitum  modum  non  excedente.  Haec  omnia  in  ultima  hujus  regionis 
epidemia  ,  quae  per  tres  annos  continuos,  quamvis  vi  decrescente,  resurrexit, 
observata  sunt. 

Nonnulli  putant,  ad  procreandas  illas  febres,  de  quibus  quaestio  est,  pecu- 
liari  miasmate  opus  non  esse,  sed  humidam,  interdiu  calidam  et  noctu  frigidam 
atmosphaeram  sub  quibusdam  conditionibus ,  praesertim  si  causae  occasionales , 
quae  dicuntur,  interveniunt ,  jam  solam  sufficere.  Haec  autem  sententia  in  du- 
bium  vocari  potest.  Etsi  enim  negari  nequit,  subita  refrigeratione  et  oppressa 
transpiratione  corporis  calefacti  defatigatique  saepe  oriri  febres ,  quod  e.  g.  in 
exercitibus  videmus,  si  calidis  diebus  magnis  itineribus  contendunt  et  sub  divo 
pernoctant,  sive  in  agricolis  ,  quum  operis  messoriis  occupati  sunt:  haec  tamen 
incommoda  non  solae  causae  epidemiarum,  quae  tam  singularibus  symptomati- 
bus  et  saepe  tanta  malignitate  omnes  fere  incolas  cujusdam  urbis  sive  regionis 
corripiunt,  sed  earum  tantum  causae  praedisponentes  sive  occasionales  esse 
videntur. 

Observatum  est,  in  nonnullis  regionibus,  inprimis  in  Hollandia ,  post  mag- 
nas  inundationes,  irruptionibus  maris  factas,  saepissime  malignas  ortas  esse  epi- 
demicas  febres ;  quod  vero  in  aliis  casibus  observari  non  poterat.  Ultimam  hu- 
jus  regionis  epidemiam  antecessit  quidem  magna  et  late  patens  inundatio,  sed 
febres  demum  insequente  anno  ortae  sunt.  Nostra  provincia  quoque  fere  anno 
inundatur,  neque  tamen  febres  oriuntur ,  e.  g.  in  urbe  Emda ,  ubi  cellae  sub- 
terraneae,  et  saepe  etiam  inferiores  domorum  partes,  quoque  gravi  accessu  maris 
aqua  marina  replentur.    Sic  etiam  terrae  tractus,  fluctibus  adgesti  et  extra  agge- 

res  siti ,  hieme  saepe  inundantur,  aestate  autem  tamquam  pascua  et  prata  usui 
sunt,  neque  tamen  operarii,  foenisecio  occupati,  febribus  opprimuntur.  Ouatenus 
igitur  aqua  marina,  si  in  humum  penetravit,  utrum  fixis  salibus ,  an  organicis 
suis  elemenlis,  an  assiduo  humore ,  quem  terrae  suppeditat,  malignas  febres 
aut  ipsa  procreet,  aut  ad  eas  procreandas  valeat,  in  praesentia  nondum  explicari 
posse  videtur.  Notandum  est ,  aestate  1825,  etsi  mense  Februario  mare  magnas 
fecerat  irruptiones,  nullas  epidemicas  febres  in  regionibus  inundatis  ortas  esse, 
6ed  demum  anno  et  dimidio  post,  quum  aqua  puteorum  et  fossarum  jam  nul- 
lum  salem  contineretj  tum  vero  has  febres  duabus  insequentibus  annis  etiani 
regiones  oppressisse ,  quae  plura  milliaria  ab  inundatis  distant.  Denique  tales 
epidemias  ubique  fere  invenimus,  ubi  late  patentes  paludes  procreationem 
miasmatis  hominibus  noxii  fovent,  etiam  in  locis,  quae  longe  a  maris  vicinia 
absunt. 

Etiam  de  ratione,  qua  hoc  miasma  in  humanum  corpus  perveniat,  medico- 
rum  sententiae  discrepant,  quum  nonnulli  statuant,  id  respiratione  per  pul- 
mones,  alii  autem  resorptione  per  cutem  recipi.  Ouam  posteriorem  sententiam 
amplectitur  etiam  Brocchi  *),  qui  putat,  malariam  Romae  et  in  ejus  vicinia 
ob  mutata  pristina  lanea  vestimenta  veterum  Romanorum  cum  levioribus  linteis 
et  sericis  seriorum  temporum  multo  frequentiorem  et  perniciosiorem  factam 
esse,  eamque  sententiam  eo  comprobare  studet,  quod  animalia  propter  pilosa 
sive  lanosa  tegumenta  etiam  in  locis  pestilentissimis  aria  cattiva  nunquam  affi- 
cerentur.  Sed  haec  res  probabilius  explicatur,  si  statuitur,  animalibus  omnino 
deesse  facultatem  illud  miasma  percipiendi,  sicuti  etiam  multis  aliis  morborum 
materiis,  quae  homines  afficiunt,  nunquam  afficiuntur;  quod  vero  ad  mutata 
vestimenta  attinet,  nullo  modo  negari  potest,  lanea  vestimenta,  si  nudum  cor- 
pus  iis  indutum  est,  contra  hunc  morbum  praesidio  esse  posse ,  quia  sic 
subitae  refrigerationes  impediuntur;  sed  progressio  illius  morbi  ex  usitatis- 
simo  vestium  habitu  deduci  posse  non  videtur,    quum  hic  morbus  tantum  Ro- 


*)  Dello  stato  fisioo  del  suolo  <li  Roma.  1821. 

mae  et  in  ejus  vicinia  inveniatur.  Certam  rationem,  qua  inficiens  febrium 
materia  in  corpus  perveniat,  nondum  cognovimus,  neque  certo  scimus ,  an, 
sicuti  aliae  inficientes  materiae ,  diverso  modo  in  corpus  pervenire  possit. 
Mihi  vero  probabilius  videtur,  ejus  resorptionem  plurimum  per  cutem  fieri. 
quia  corpus  plerumque  noctu  inficilur,  quando  hoc  miasma,  cadente  rore  col- 
lectum  et  quasi  constrictum ,  facillime  cute  recipilur;  in  pulmonibus  contra, 
respiralione  perpetuo  aerem  decomponente ,  omnem  vim  nocentem  perdere 
potest.  Potione  infectae  aquae  etiam  in  ventriculum  pervenire  et  primum  nu- 
merosos  ejus  nervos  afficere  potest.  Denique  etiam  fieri  potest,  ut  per  nares 
vim  habeat  ad  ipsas  minutas  ramificationes  nervi  olfactorii  trigeminique ,  et 
per  has  immediate  cum  cerebro  communicetur.  Sic  nonnullae  substantiae 
gravi  aut  foetido  odore  gignunt  nauseam,  vertiginem,  cephalalgiam ,  torporem, 
quod  de  Reider  etiam  de  odore  putridae  exantlatae  navium  aquae  dicit.  Liceat 
mihi,  hic  rei  fortasse  jam  notae  mentionem  injicere.  Mali  odores,  in  seclioni- 
bus  cadaverum ,  jam  nimis  putrescentium,  per  pulmones  aliquamdiu  respirati, 
mihi  plerumqne  aliquot  horis  post  exitum  flatus,  peculiarem  dissecti  cadaveris 
odorem  redolentis,  fecerunt.  Fortasse  animus  me  fefellit ;  sed  alii ,  qui  dixe- 
runt,  sibi  idem  accidisse,  pluries  observationem  illam  confirmaverunt  *). 

Ratio ,  qua  illud  miasma  corpus  humanum  afficit,  et  peculiaria  symptomata 
febrium  paludosarum  aut  procreat,  aut  ad  ea  procreanda  valet,  adhuc  obscura 
est,  etsi  jam  multae  theoriae  de  hac  re  prolatae  sunt.  Omissis  veteribus  satis 
notis  et  ad  febres  in  universum  spectantibus ,  nonnullas  recentiores,  ad  solas 
febres  paludosas  pertinentes,  tangam.  De  Reider  dicit ,  proprium  paludosa- 
rum  febrium  esse  irritationem  nervorum,  putridis  vaporibus  factam,  quae, 
quia  vim  reciprocam  habeat  ad  circulationis  systema,  vitiosam  sanguificatio- 
nem  afferat,   scilicet  impeditam  oxydationem  sanguinemque  carbonio  nimis  re- 


)  Notum  est,  respiratos  terebinthinae  vapores  urinae  peculiarem  tribuere  odorem,  ne- 
que  improbabile  vitletur,  etiam  alias  materias  olentes  atque  fluida  aeriformia,  quae 
non  assimilata  in  corpus  perveniunt,  per  organa  excernentia,  nulla  fere  facta  se- 
cretione,  excerni. 

pletum,  quibus  membranae  venarum  violentius  irritatae ,  et  ad  morbosam  effi- 
cacitatem  adductae,  praevalentem  venositatem ,  quam  dicunt,  efficiant,  unde 
aut  sola  proclivitas  ad  illas  febres,  aut  per  universalem  reactionem  morbus 
ipse  oriatur,  qui  igitur  ejus  imaginem  exprimat.  Hanc  irritationem  membra- 
narum  venarum  in  altioribus  febris  gradibus  etiam  in  earum  inflammationem, 
et  quidem  passivam,  transire.  Si  autem  febris,  praesertim  typhus  icteroides, 
ad  illos  gradus  pervenerit,  per  violentem  irritationem  simul  inflammationem 
cerebri  et  medullae  spinalis  oriri.  Schneider  *),  v.  d.  ,  proprium  typhi  ex 
inflammatoria  affectione  universi  gangliorum  systematis,  et  proprium  febrium 
intermittentium  ex  ejusdem  affectione  spastica  deducere  studet.  Hos  morbos 
nosologica  affinitate  conjunctos  esse;  praecipua  symptomata  febris  intermitten- 
tis  spectare  ad  turbatam  reproductionem ,  cui  pratsit  gangliorum  systema. 
Alii  statuunt,  concurrentibus  pluribus  causis  ,  febrilem  epidemiam  antecedenti- 
bus,  effici  corporis  proclivitatem  ad  illud  miasma,  quae  constet  ex  vitiosa 
compositione  sanguinis,  quae,  ubi  certum  gradum  nactus  sit,  febris  eruptio- 
nem  procreet,  aut  salteni  inficiens  miasma  foveat. 

Thuessink  **),  professor  Groningensis  clarissimus,  acute  dicit,  causam 
vastantis  epidemiae,  quae  in  illa  urbe  anno  1826  grassabatur,  esse  venenum, 
quod,  generalibus  causis  ortum ,  principium  vitale  oppresserit,  et  inde  in  hac 
epidemia  praecipua  morbi  symptomata  explicanda  esse. 

Fini,  quem  mihi  proposui ,  plane  adversarer,  si,  liceat  tantum  in  univer- 
sum,  rationes  et  argumenta ,  quibus  auctores  harum  multarumque  aliarum 
theoriarum  sententias  suas  confirmare  studuerunt,  proferre  aut  singulatim  pon- 
derare  conarer,  quoniam  ne  hoc  quidem  prorsus  dijudicatum  est,  utrum 
febres  paludosae  peculiari  miasmate  procreentur  necne,  quum  neque  per  che- 
miam,  neque  per  sensus,  id  re  vera  adesse,  compertum  habeamus.  Cognovi- 
mus  autem  multas  subtiles  analyses  chemicorum  elementorum  nonnullarum  ma- 


*)   Ueber  den  sporadischen  Typhus  und  das  Wechselfieber  u.  s.  w.  1826. 
**)  Beschreibunsj  der  epid.  Krankh.  in  Grcmingen,  iibersetzt  von  Gittermann.  pag.  44. 

teriarum ,  quae  ut  venena  humanum  organismum  afficiunt;  sed  qua  ratione 
eum  afficiant,  explicare  non  possumus.  Nonnullae  harum  materiarum  singulis 
tantum  animalium  generibus  venena  sunt,  aliae  vero  omnibus  fere  animantibus, 
ut  acidum  cyanicum.  Hoc  etiam  magis  cadit  in  contagia,  quorum  pleraque 
solos  homines  afficiunt,  nonnulla  autem  quibusdam  tantum  generibus  anima- 
lium  propria  sunt.  Omni  proclivitate  ad  miasma  paludosum  animalia  prorsus 
carere  videntur,  alioquin  animalia  domestica  ,  in  uvidis  pratis  pascentia  ,  fa- 
cillime  eo  afficerentur,  quum  id  fere  semper  quasi  concentratum  ex  ipsa  ejus 
fabrica  respirent.  Si  igitur  primaria  decompositio  humorum  sive  sanguinis, 
illo  miasmate  facta,  statuatur,  intelligi  non  potest,  quare  hoc  ad  homines  tan- 
tum  pertineat,  quum  sanguis  illorum  animalium  ex  iisdem  fere  elementis  con- 
stare  videatur,  e  quibus  hominum  sanguis  constat.  Multo  probabilius  statui- 
tur,  primam  infectionem  hujus  veneni  fieri  per  nervos ,  et  decompositionem 
sanguinis,  quae  inprimis  in  altis  morbi  gradibus  atque  in  sectionibus  cadave- 
rum  animadverlitur ,  solummodo  secundarium  effectum  esse  infectionis.  In 
quot  hominibus,  contagiosis  morbis  febrilibus  absumtis,  nulla  sanguinis  decom- 
positio  observari  potest !  Contra  e.  g.  scorbuto  laborantes,  quorum  sanguinem 
ex  vitiosa  constare  combinatione  negari  nequit,  nullos  motus  febriles  habent, 
quamvis  haec  sanguinis  decompositio  forlasse  jarn  aliquot  menses  duraverit. 
Ouod  ad  irritationem  sive  inflammationem  interiorum  membranarum  venarum, 
quam  de  Reider  statuit,  et  quam  per  reactionem  nervorum,  miasmate  palu- 
doso  irritatorum,  effici  dicit,  attinet,  auctor  omnino  nulla  argumenta,  obductio- 
nibus  comprobata,   ad  confirmandam  hanc  sententiam  protulit. 

Miasma  paludosum  admodum  consentire  videtur  cum  nonnullis  acribus 
narcoticis  vegetabilibus,  quod  jam  alii  quoque  observaverunt,  quum  nonnulla 
ejus  symptomata  iis,  quae  venenis  narcoticis  procreantur,  simillima  sint.  Vires 
autem  miasmalis  a  viribus  narcoticorum  eo  differunt,  quod  miasma  in  orga- 
nismo  processum  quendam  procreandi  sive  gradatim  progredientem  infeclionem 
efficere  videtur,  qua  efficacitas ,  quae  primo  parva  est ,  augetur  et  semper  in 
altiorem  gradum,  etiam  usque  ad  facultatem  inficiendi  assurgit,  ut  fieri  solet 
in  veris  contagiis.     Narcoticorum  venenorum  vegetabilium  inversa  est  ratio; 

eorum 

eorum  efficacilas  primo  est  violentissima ,  et,  nisi  mors  insequitur,  sympto- 
mata  paulatim  decrescunt,  neque  repetitae  exacerbationes  remissionesque 
animadvertuntur ,  nisi  veneficium  repetitur.  Eadem  est  ratio  noxiorum  fluido- 
rum  aeriformium. 

Huic  hypothesi  objici  quidem  potest,  quod  plurimi  medici  contendunt,  febres 
paludosas  non  esse  contagiosas ;  et  certe  in  Ievioribus  gradibus  non  contagiosae 
esse  videntur.  An  autem  in  ejus  altioribus  gradibus,  e.  g.  si  morbus  omnia 
symptomata  typhi  prae  se  fert  sive  ipse  typhus  icteroides  evadit,  praesertim  si 
plures  aegroti  in  uno  cubiculo  versantur,  verum  contagium  effici  non  possit, 
quo  morbus  in  alios  transferatur ,  non  plane  negari  polest,  et  praeclari  medici 
hanc  amplectuntur  sententiam.  De  epidemia  Groningensi  Thuessink  hanc 
opinionem  comprobare  studuit  validis  argumentis,  quae  ab  ejus  adversariis  ne- 
quaquam  satis  refutata  aut  debilitata  sunt,  et  omnino  sola  experientia  aut  con- 
firmari  aut  refutari  possunt.  Mea  ipsius  experientia  saepenumero  me  edocuit, 
morbum ,  simulac  corpus  infectum  est,  progredi,  licet  aegrotus  ex  inficienti 
atmosplnera  statim  submoveatur:  quod  observavi  in  omnibus  militibus  ejus 
cohortis  *),  in  qua  medici  munere  fungor;  milites  enim,  simulac  in  morbum 
inciderunt,  in  urbem  Aurich  deportati  sunt ,  et  quidem  in  ipsa  orienti  epide- 
mia ,  quum  in  hac  regione  febres  nondum  grassarentur.  Idem  observatum  est 
in  agricolis,  ex  Hollandia  reversis,  qui  plerumque  diu  et  graviter  aegrotabant. 
Anno  secundo  epidemiae  morbus  in  regione  urbis  Aurich  jam  vigebat,  et 
tamen  dimidium  divisionis  militum,  circa  quinquaginta  homines  continentis, 
quod  ex  regione  Emdae  (quia  alterum  dimidium  intra  paucos  dies  ibi  morbo 


*)  Deficiente  meliore  voce ,  nostrum  "Regiment"  semper  cohorte  reddidi.  Liceat 
mihi  in  hoc  loco  pauca  vernacule  exponere:  Das  Regiment,  vcn  welchem  hier  und 
auch  noch  weiter  unten  geredet  wird,  ist  das  Konigl.  Hannoversche  erste  oder  Leib- 
Cuirassier  -  Regiment,  das  sein  Hauptquartier  zu  Aurich  hat.  Ein  Dritttheil  der  Leute 
des  Regiments  sind  einen  grossen  Theil  des  Jahrs  auf  Urlaub,  die  ubrigen  aber  zum 
Dienste  in  den  verschiedenen  Cantonneuients  anwesend.  Sie  sind  im  Sommer  in  den 
Kleygegenden  (terrae  argillosae)  und  im  Winter  auf  dem  Sandboden  (auf  der  Geest) 
zerstreut. 

correptum  erat )  huc  traductum  est,  valetudinem  integram  tuebatur.  Tres 
tantum  homines  proximis  tribus  diebus  post  adventum  in  morbum  inciderunt, 
ex  qua  re  apparere  videtur,  semen  morbi ,  ut  proveniat,  paucis  tantum  diebus 
indigere.  Ut  in  aliis  materiis  inficientibus,  quibus  varia  constantia  sympto- 
mata  efficiuntur,  affinitatem  quandam  cum  quibusdam  systematibus  sive  organis 
humani  corporis  animadvertimus ,  sic  etiam  ia  nostris  febribus  talem  affinita- 
tem  esse  negari  nequit,  quamvis  ea  singulorum  bominum  indole  multisque 
causis  intervenientibus  magnopere  varietur.  Cerebrum  atque  organa  digestio- 
nis  in  omnibus  fere  casibus  plurimum  et  primum  afficiebantur.  Saepe  etiam 
pulmones  et  omnino  organa  respirationis  afficiebantur ,  sed  rarius  statim  in 
initio ,  quam  ubi  morbus  jam  aliquamdiu  duravit  sive  recidit.  Si  morbus,  ut 
in  plerisque  casibus,  universalis  erat ,  statim  in  initio  arteriarum  systema  sive 
potius  cor  violenter  agitabatur,  et  pulsus  frequens  et  plenus  erat,  sive,  ut 
aliis  utar  verbis,  violens  febris  aderat.  Si  vero  morbus  magis  topicus  erat,  ut 
in  iis  febribus,  quae  larvatae  dicunlur,  pulsus  naturalis  manebat,  etiam  in 
gravissimis  cerebri  affeclionibus,   si  stupor,   deliria ,  sopor  etc.  aderant. 

Causae    praedisponentes    et  occasionales 
febrium  epidemicarum. 

Ilae  causae  in  multis  libris  medicorum  et  veterum  et  recenliorum  tam  di- 
ligenter  accurateque  expositae  sunt,  ut  earum  repetitione  plane  supersedere 
possimus.  Fere  omnes  sunt  debilitanles  et  quendam  bominum  numerum  simul 
afficiunt,  ut  assiduus  insolitus  calor  una  cum  corporis  defatigatione ,  vilia  ali- 
menta,  corrupta  aqua,  subita  refrigeratio  corporis  calefacti  etc.  Haec  omnia 
anno  1812  in  tlispania  in  exercitu  Anglorum  febres ,  diarrboeas,  dysenterias 
ingenti  militum  numero  altulerunt,  qui  in  planis  Legionis  (Leon)  et  Castellae 
veleris  coacti  erant,  ut  in  his  regionibus,  arboribus  et  aqua  fere  deslitutis, 
calidissima  anni  tempestate  sub  divo  versarentur  sine  tentoriis.  Ibi  paludes 
Iate  patentes  non  aderant,  ripae  tantum  fluviorum  et  rivorum  hic  vel  illic 
paludosae  erant,  in  quibus  tamen  regionibus  castra  nunquam  posita  sunt.  So- 
lum  erat  lutosum  et  plerumque  tritico  et  vitibus  consitum;    coelum  semper 

erat  serenum,  calor  mensibus  Julio  et  Augusto  maximus.  Noctes  contra  erant 
frigidae ,  ros  frequens  cadebat,  qui  vestes  permadefaciebat.  Milites  vesceban- 
tur  pane  navali  et  carne  macilentorum  enervatorumque  boum,  et  bibebant 
aquam,  quam  plerumque  e  fossis  lacubusque  petebant,  paululum  ejus  potionis, 
quae  rbum  vocalur,  raro  vinum.  Hinc  primum  diarrboeae  cum  digestione 
turbata  exortae  sunt,  mox  autem  febres  intermittentes ,  quae,  quamquam  per 
se  periculosa  symptomata  non  exbibebant,  causis  officientibus  non  remotis, 
saepissime  in  typbum  aut  febrim  lentam  nervosam  transierunt.  Diarrhoeae, 
eadem  causa  tenacissimae  factae ,  saepe  conjunctae  erant  cum  sanguinis  excre- 
tione  per  alvum,  et  postea  in  quibusdam  exercitus  partibus  ipsa  dysenteria 
exorta  est.  Major  militum  pars  sensim  sensimque  Ms  morbis  afficiebatur ,  et 
nosocomia  militaria ,  quae  sauciis  scatebant ,  tantum  vebementiore  gradu  morbi 
correptos  excipere  poterant,  quapropter  ii,  qui  leviter  aegrotabant,  in  castris 
nianebant  ibique  curabantur.  Incolae ,  quantum  accepi,  morbis  epidemicis 
non  afficiebantur. 

Causae,  quae  epidemiam ,  anno  1826  oras  maris  Germanici  occupantem, 
antecesserunt ,  e  compluribus  libris,  de  hoc  morbo  conscriptis,  satis  notae 
sunt.  Similes  erant  iis,  quas  modo  attuli ,  si  respexeris  conditiones  diversas, 
quas  exercitus,  semper  in  alia  loca  atque  ad  alia  facta  ductus,  et  populus, 
solitis  suis  muneribus  tranquille  deditus,  offert.  Itaque  hujus  conditiones 
multo  meliores  erant ;  nihilominus  tamen  epidemia  multo  malignior  facta  est, 
quam  illa  Hispanica,  quae  sola  conjunclione  fortuitorum  incommodorum 
magnae  militum  parti  damno  erat,  dum  haec  quibusdam  in  locis  primitus 
magnae  malignitatis  signa  prae  se  ferebat.  Hujus  causa  sola  continuus  calor 
aestivus  fuisse  non  potest,  quum  hic  etiam  in  nostris  regionibus  haud  raro 
idem  sit,  neque  epidemiae  inde  oriantur.  Sic  aestas  anni  1818  gravi  calore 
assiduo  insignis  erat ;  attamen  toto  anno  sex  tantum  nostrae  cohortis  milites 
febri  leviter  affecti  sunt.  Itaque  verisimillimum  esse  videtur,  inundationes, 
quas  anno ,  hanc  epidemiam  antecedente,  mare  irrumpens  attulerat,  magnam 
vim  habuisse  ad  concitandum  tam  malignum  miasma.  Jam  id,  quod,  praecipue 
in  Hollandia,  siccationem  camporum,  mari  inundatorum,  fere  semper  malignae 

febres  epidemicae  sequutae  sunt  *),  de  hac  re  dubium  non  relinquit,  quamvis 
nonnulli  medici  banc  sententiam  non  amplectantur.  Causae  occasionales,  quae 
singulorum  bominum  infectionem  fovebant,  in  Fiisia  orientali  maxime  apud 
ruslicos,  messoriis  operibus  occupatos,  inveniebantur,  quam  ob  rem  bi,  quod 
equidem  observavi,  etiam  primi  et  frequentissimi  correpti  sunt.  Ouod  cale- 
fiebant  et  defatigabantur  gravibus  Iaboribus  in  sole  fervente,  tum  refrigera- 
banlur,  imprudenter  frigidam  et  saepe  corruptam  aquam  bibentes,  vel  in  bumo, 
rore  vesperlino  rigato,  quiescentes,  qua  ratione  miasma  ex  suo  fonte  et  iti 
efficacissima  forma  suscipiebant;  denique  quod  cibis  tenuibus,  non  satis  inci- 
tantibus ,  vescebanlur:  bae  praecipuae  causae  occasionales  fuisse  videntur. 
Paulo  post  epidemia  evagabatur  quidem  in  ceteros  quoque  incolas;  et  milites, 
qui  in  vicinia  urbium  Emdae  et  Goedens  se  quieti  in  praesidiis  tenebant,  intra 
paucas  septimanas  maximam  partem  deinceps  morbo  correpti  sunt,  dum  ii,  qui 
in  urbe  Aurich  et  prope  urbem  Leer  erant,  integram  valetudinem  tuebanlur. 
Apud  illos  morbus  extemplo  erupit,  neque  causae  occasionales ,  quas  comme- 
moravi ,  antecesserant. 


Symptomata  generalia. 

Inler  praecipua  symplomata  epidemiae,  tres  annos  conlinuos  in  noslra 
provincia  grassantis,  magna  erat  similitudo;  allamen  decursus  morbi  duobus 
ulterioribus  annis  minus  acutus,  quam  priore  anno,  fuisse  videtur,  elsi  nume- 
rus  aegrotantium  haud  minor  erat.  Hoc  inprimis  valet  in  eos  homines  mili- 
tares,  quos  ipse  curavi,  et  qui  ex  regionibus  argillosis ,  ubi  inde  a  dimidio 
mense  Julio  collocati  erant,  huc  missi  sunt.  Ouum  epidemia ,  ut  supra  dixi, 
primum  in  regionibus  argillosis  prodiret,  et  sensim  per  omnem  provinciam 
evagaretur,  apparet,  multo  plures  incolas  morbo  correptos  esse,  quam  anno 
priore.    Per  illos  tres  annos  in  hunc  morbum  inciderunt  equites  433,   et  qui- 


)  Buchner  Verhandeling  over  den  invloed  der  Noord  -  Hollandsche  Droogmakeryen  na 
1608  op  de  gesundheed  dcr  ingezeteren.    Utrecht  1826. 

dem  anno  primo  102,  secundo  137,  tertio  194  *).  Hoc  incrementum  attule- 
runt  recidiva,  quae  in  rationem  induxi,  et  ultimo  anno  simul  major  numerus 
militum ,  officia  sustinentium.  Ex  hoc  numero  unus  tantum  mortuus  est  febri 
primaria,    quatuor  morbis  secundariis. 

Initium  morbi  insigniebatur  leniore  aut  violentiore  frigore,  quod  aestus 
veliemens,  sitis,  angor,  vertigo,  gravis  cephalalgia  insequebantur ,  sicut  in  vio- 
Ienti  paroxysmo  febris  intermittentis.  Morbus  in  nonnullis  jam  in  initio  hunc 
typum  assumsit ,  et  violentia  tantum  symptomatum  secundariorum ,  quae  ple- 
rumque,  sed  non  semper,  cum  eo  conjuncta  erant,  differebat  a  febribus  inter- 
mittentibus,  quae  verno  tempore  hic  grassari  solent,  et  ex  anno  1820  multo 
frequentiores  factae  sunt.  In  acme  autem  epidemiae  post  primum  paroxysmum 
illorum  symplomatum  raro  intermissio  apparuit,  sed,  illa  crescenle,  mox  acce- 
debat  status  gastricus  sive  nervosus,  et  saepe  demum  biduo  aut  triduo  post 
parva  febris  remissio  insequuta  est,  quae  quotidie  sive  alternis  diebus  redibat 
et  tum  ad  sanitatem  vel,  quod  plerumque  fiebat,  ad  febrim  intermittentem  du- 
cebat.  Hae  febres  intermittentes  plerumque  typum  tertianae  aut  tertianae  du- 
plicis ,  rarius  quotidianae,  et  aliquoties  tantum  quotidianae  duplicis  habebant. 

Hoc  decursu  vera  natura  morbi  mox  cognosci  poterat,  qui  igitur  tantum 
febrim  intermittentem ,  violentia  causarum  excitantium,  prolongatis  paroxysmis, 
ad  febrim  continuam  remittentem  provectam,  repraesentabat.  Ouamquam  has 
febres  iu  initio  symptomata  subsequebantur ,  quae  febrium  biliosarum  sympto- 
matibus  similia  erant ,  nempe  lingua  flavo  mucore  obducta,  sapor  amarus, 
angor  in  praecordiis,  oppressio  et  dolor  abdominis ,  anorexia,  nausea,  vomi- 
tus,  obstructio  alvi :  tamen,  continuatis  remediis  evacuantibus ,  statim  inse- 
quens  prostratio  virium  et  symptomala  typhosa  edocuerunt,  illa  symptomata 
non  esse  effectum  materiarum  obnoxiarum  sive  nimiae  secretionis  bilis ,  sed 
secundariam  affectionem  organorum  digestionis,   ortam  alienata  functione  ce- 


*)  Cohors  continere  solet  circa  400  hominps. 

rebri  et  nervorum.  In  nonnullis  aegrotis ,  in  quibus  reliqua  symptomata  altum 
violentiae  gradum  indicabant ,  omnino  nulla  symptomata  gastrica  aderant.  Ta- 
lia  symptomata  plerumque  tum  demum  in  nostris  aegrotis  apparuerunt,  post- 
quam  febris  jam  aliquot  dies  duravit,  et  una  vel  plures  remissiones  aut  inter- 
missiones  intercesserunt ,  quibus  ille  solitus  decursus  morbi  multis  modis  va- 
riebatur,  et,  nisi  mors  insequebatur ,  restitutio  sanitatis  morbis  secundariis 
sive  recidivis  multum  retardabatur.  Symptomata  optime  distribuuntur  secun- 
dum  primaria  systemata  sive  organa,  quae  eorum  sedes  erant  plurimumque 
affecta  esse  videbantur,  et  secundum  stadium  febris,  in  quo  apparere  solebant, 
nulla  fere  habita  ratione  typi,  qui  semper  variebatur.    Constantissima  erant: 

1)  Symptomata  violenter  affecti  systematis  nervorum,  vel  universi,  unde 
violens  reactio  cerebri  totiusque  organismi  exoriebatur,  vel  singularum  ejus 
partium,  praesertim  systematis  gangliorum ,  unde  cuncta  cetera  symptomata 
turbatarum  functionum ,  quae  vel  in  ipso  decursu  morbi  apparebant,  vel  eum 
sequebantur,  maximam  partem  deducenda  esse  videntur. 

o)  Ad  priora  pertinent:  violentissima  et  assidua  cepbalalgia,  quacum  in 
exacerbatione  sociabantur  congestiones  in  caput,  summa  inquies  et  angor,  vo- 
mitus ,  pulsus  plenus  et  frequens,  deliria.  Indicabant  violentem  reactionem 
systematum  nervorum  et  sanguinis ,  etsi  eorum  vires  adhuc  magnopere 
vigebant. 

h)  Magis  topicae  affectiones  cerebri  sive  nonnullarum  ejus  partium  erant : 
deliria  furiosa  (mania),  stupor,  coma ,  amentia ,  apoplexia.  Haec  symptomala 
saepe  erant  sine  accelerata  circulatione  et  sine  ullo  signo  febris;  et  deliria  fu- 
riosa,  quae  apparuerunt ,  quum  morbus  jam  typum  intermittentem  assumserat, 
veram  imaginem  temporariae  maniae  exprimebant,  praeterquam  quod  simul 
vires  musculorum  debilitatae  erant.  Deliria  blanda  et  stupor  plerumque  tum 
aderant ,  si  morbus  modum  febris  lentae  nervosae  assumserat. 

e)  Spasmi  et  dolores  in  variis  partibus  ,  sive  erant  conjuncti  cum  genera- 
libus  febrium  symptomatibus ,  sive  topicae  affectiones  morbi,  ut  febris  inter- 
mittens  larvata,  quae  dicitur,  per  se  soli  apparebant.    Ad  illos  pertinent  prae- 


cipue:  tussis  spastica  et  sicca ,  dyspnoea,  dolor  pectoris,  vomitus,  cardialgia, 
colica,  diarrhoea,  ingens  angor;  ad  hos :  otalgia  ,  odontalgia,  violentes  dolores 
brachiorum  aut  crurum ,  paralytica  affectio  inferiorum  extremitatum. 

2)  Symptomata,  in  quibus  simul  systema  vasculorum  topice  affectum  erat : 

a)  Inflammatoriae  afFectiones.  In  decursu  demum  morbi,  postquam  jam 
aliquamdiu  duravit,  apparere  solebant,  sive  erant  secundariae,  sive  larvata 
ejus  forma.  Praecipuae  erant :  menyngitis  (bis  recidiva),  ophthalmia,  angina 
faucium,  otitis,   erysipelas,  furunculus. 

b)  Haemorrhagiae  narium,  pulmonum,  ventriculi  et  intestini  recti  tantum 
in  acme  febris  in  paucis  casibus  observabantur.  Haemorrhagiae  narium,  si 
violentes  erant,  morbum  augebant  et  aegrotum  enervabant.  In  uno  aegroto 
variae  hae  haemorrhagiae  mutuae  ortae  sunt,  neque  vero  violentes  fuerunl; 
postea  apparuit  hydrops  universalis ,  quo  absumtus  est. 

3)  Symptomata,  quae  afieclionem  systematis  reproductionis  indicabant. 
Erant  fere  semper  secundaria  et  igitur  tantum  eflectus  turbatarum  functionum 
nervorum  et  vasculorum. 

o)  Affectiones  membranarum  mucosarum  bronchiarum,  unde  catarrhus  pul- 
mon.  chron.  elc. 

b)  Aflectiones  hepatis  et  lienis,  nempe  dolores  et  hypertrophia  cum  desor- 
ffanisationibus  horum  organorum. 

c)  Hydropicae  accumulationes  in  cavitatibus  corporis  sive  sub  cute 
(anasarca  ). 

d)  Morbi  cutanei :   urticaria,  scabies  spuria ,  herpes  crustaceus. 
Cura    epidemic  arum    febrium   p  alu  d  os  arum. 

In  universum  de  curandis  epidemicis  febribus  paludosis  certae  regulae  non 
bene  praescribi  possunt,  quum  earum  typus  pro  ratione  locorum,  climatis, 
aeris,  multisque  aliis  causis  intervenientibus ,   quae  quandam  hominum  copiam 

simul  afficiunt,  tam  infinile  varietur,  ut  vix  duas  epidemias  reperias,  quae 
plane  eandem  speciem  praebeant.  Itaque  hic  tantum  duas  illas  febriles  epide- 
mias  respiciam ,  quas  mihi  ipsi  observare  licuit ,  et  primum  fundamenta  cura- 
tionis,  quam  adhibui  in  illa  epidemia,  qua  Anglorum  exercitus  in  Hispania 
laborabat,  quoad  pertinet  ad  eam  partem,  in  qua  medici  munere  fungebar, 
indicabo. 

Causae  praedisponentes  hujus  epidemiae,  quae,  modo  hanc  modo  illam 
speciem  induens,  pedetentim  maximam  partem  Anglici  exercitus  affecit,  fere 
sine  exceptione  debilitantes  erant,  et  aegroti,  qui  in  suis  cohortibus  manebant, 
his  causis  debilitantibus ,  inprimis  nimio  calori  interdiu,  frigidis  noctibus, 
defatigantibus  itineribus,  inopiae  bonorum  et  nutrientium  ciborum  etc.  per- 
petuo  erant  expositi.  Attamen  febres  malignum  typum  non  exhibebant,  sed 
erant  febres  intermittentes  legitimae ,  sive  febres  remittentes  cum  biliosis  aut 
gastricis  symptomatibus ,  praesertim  cum  diarrhoeis ;  verum  praevalentibus  illis 
causis  obnoxiis ,  saepe  in  typhum  transierunt,  et  sic  haud  raro  mortem  attu- 
lerunt.  Hic  transilus  rarior  erat  in  equitibus ,  quam  in  peditibus,  quoniam 
his  pro  viribus  majores  molestiae  perferendae  erant,  praecipue  in  itineribus 
et  oppugnationibus.  Quum  illis  causis  officientibus  tam  universalis  dispositio 
ad  diarrhoeas  et  omnino  ad  morbosam  irritationem  organorum  digestionis,  in- 
primis  hepatis,  orta  esset,  plerumque  cum  febribus  conjunctae  erant  diarrhoeae, 
quae  complicatio  multum  valebat  ad  curationem.  Ratio  enim  medendi  in  ple- 
risque  casibus  incitans  et  roborans  esse  debebat,  excepto  primo  stadio  febrium 
remittentium ,  in  quo  emetica  sive  antimonialia  in  minutis  dosibus,  praesertim 
pulvis  Jacobi  *),  qui  saepe  in  Anglia  adhibetur,  magno  erant  auxilio.  Simulac 
remissiones  conspicuae  et  prolongatae  factae  sunt,  aq.  menth.  cum  aether. 
sulph.,  infus.  valerian.  aut  cascarill.  primo  solae,  et  tum  una  cum  cortice 
Chinae,  adhibebantur.  Etiam  in  febribus  remittentibus  cum  gastricis  sympto- 
matibus  emetica  multum  proderant.     Ubi  liaec  symptomata  non  animadverte- 

bantur, 


*)  St.  James's  powder. 

bantur,  et  intermissio  integra  erat ,  statira  post  primum  vel  secundum  paroxys- 
mum  pulv.  Chin.  fusc.  cum  p.  zingiberis  sive  p.  aromat. ,  saepe  etiam  cum  opio, 
dabatur,  et  sic  febris  statim  in  initio  plerumque  prorsus  removebatur,  neque 
alia  incommoda  sequebantur.  Multitudine  autem  aegrotorum  modica  corticis 
Chinae  copia  mox  exhausta  est,  neque  sine  difficultate  atque  mora  suppleri 
poterat.  Ouae  quum  ita  essent,  ad  depellendas  febres  tenlavi  opium,  jam  ab 
aliis  feliciter  adhibitum,  et  successus  in  multis  casibus  omni  meae  exspecta- 
tioni  respondit.  Plerumque  aegrotis  in  pilulis  extracti  opii  gr.  1  quaque  tertia 
aut  quarta  hora,  vel,  si  paroxysmi  noctu  apparebant,  vesperi  ante  somnum 
gr.  2  —  3  simul  dabantur.  Si  hoc  factum  erat,  paroxysmus  fere  nunquam 
redibat;  si  illud,  interdum  demum  alter  vel  tertius  non  redibat.  Fortasse  hic 
prosper  successus  partim  inde  profectus  est,  quod  in  plerisque  casibus  his 
febribus  illa  morbosa  sensibilitas  intestinorum  antecesserat,  sive  cum  iis  con- 
juncta  erat,  unde  proclivitas  ad  chronicas  diarrhoeas,  quam  opium  placavit. 
Si  hae  diarrhoeae  solae,  non  conjunctae  cum  febri,  ortae  erant,  saepe  opium 
unicum  remedium  erat,  quo  mitigari  potuerunt.  Sed  plerumque  palliativam 
tantum  vim  habuit,  quia  causae  diarrhoearum  manebant,  neque  remediis  re- 
moveri  poterant.  Si  hae  diarrhoeae  ex  incommodis  fortuitis ,  e.  g.  perversa 
diaeta,  profectae  erant,  primo,  ut  apparet,  remedia  evacuantia  adhibebantur; 
si  vero  chronicam  speciem  induerant,  simul  alia  remedia,  ut  cascarilla,  co- 
lumbo ,  angustura,  alumen,  vitriol.  mart.  ad  eas  prorsus  tollendas  pro  re  nata 
requirebantur.  Sed  et  haec  remedia  haud  raro  nihil  profuerunt,  et  quum 
mensibus  Septembri  et  Octobri  milites  saepissime  cupidissimeque  uvis  vesce- 
rentur,  hae  diarrhoeae  fere  omnium  commune  malum  factae  sunt,  neque  fieri 
potuit,  ut  unicuique  remedia  darentur.  Etsi  saepe  cum  excretione  per  alvum 
sanguis  secernebatur ,  tamen  in  nostra  cohorte  veram  dysenteriam  observare 
non  potui.  Dysenteria  autem  in  aliis  cohortibus  grassabatur;  quam  ob  rem 
repetitus  usus  venaesectionis ,  cujus  normani  et  Iegem  dolores  abdominis  prae- 
scriberent,  medicis  edicto  magnopere  commendatus  est.  Hanc  rationem  me- 
dendi ,  deficiente  occasione,  ipse  non  sum  expertus,  sed  non  dubito,  quin  in 
affectionibus  inflammatoriis  tractus  intestinalis ,  quae  in  dysenteria  saepe  in- 
veniuntur,  prosperrimum  successum  habuerit.    Verus  typhus  contagiosus,  fre- 

quens  comes  exercituum ,  praecipue  tantum  in  magnis  atque  nimis  repletis  no- 
socomiis  grassabatur,  et  a  me  igitur  observari  non  potuit. 

Ouum  exercitus  mensibus  Novembri  et  Decembri,  dum  imbres  frigidique 
venti  frequentes  erant,  a  Burgis  Coimbram  se  reciperet,  febres  et  diarrhoeae 
sensim  cesserunt,  etsi  inopia  atque  labores ,  priusquam  in  Portugalliam  ventum 
est,   non  erant  sublevati. 

In  nostris  regionibus  uvidis  paludosisque  endemicae  febres  intermittentes 
vere  oriri  et  summa  aestate  evanescere  solent,  quod  mullis  in  locis  observa- 
tum  est.  Tempore,  quo  oriuntur,  miasma  putrescentibus  substantiis  procrea- 
tum,  nondum  adesse  potest;  nihil  igitur  restat,  nisi  ut  statuamus,  inconstan- 
tem  temperaturam  coeli,  acres  ventos  nebulasque,  a  mari  profectos,  illas 
febres  fovere  et  procreare.  Ouapropter  etiam  prope  oram  maritimam ,  quae 
aperta  atque  intecta  est,  hae  febres  multo  frequentiores  sunt,  quam  in  locis 
a  maris  vicinia  magis  remotis,  quoniam  in  bis  subitae  mutationes  temperatu- 
rae  aeris  non  tantopere  sentiuntur.  Plerumque  lenem  typum  legitimarum 
febrium  intermittentium  exhibent,  nisi  causis  occasionalibus  vel  prava  ratione 
medendi  prolongantur ,  sive  complicationes  cum  aliis  morbis  pejorem  decursum 
efficiunt. 

In  curandis  his  febribus  legitimi  typi  eandem  rationem  sequutus  sum, 
quam  jam  exposui  5  studui  enim,  ut  proximum  paroxysmum  removerem,  si  in 
intermissione  topicae  affectiones  praesertim  pectoris  vel  abdominis  non  aderant. 
Neque  hic  memini  me  hujus  rationis  malum  successum  expertum  esse,  inpri- 
mis  si  casus  erat  novus ,  ut  plerumque  in  aegrotantibus  militibus,  qui,  simul- 
atque  in  morbum  inciderunt,  in  nosocomium  recepti  sunt.  In  febribus  inter- 
mittentibus  quotidianis  unc.  in  tertianis  drachm.  6  pulveris  Chin.  fusc.  ad 
alterum  sive,  repetita  dosi,  tertium  paroxysmum  averlendum  sufficere  solebant. 
Inter  paroxysmum  plerumque  remedia  non  sumebantur,  et  diaeta  erat  parca. 
Febri  remota,  usus  corticis  Chinae,  praesertim  una  cum  amaris  et  aromaticis 
octo  usque  ad  quatuordecim  dies  continuabalur ,    et  quotidie  dr.  1  vel  2  cort. 


25 


Chin.  dabantur.  In  recidivis,  quas ,  non  cessantibus  causis,  nulla  medicina 
prohibueris,  eadem  ratio  adhibebatur ,  et  aegrotus  diutius  ab  officiis  removeba- 
tur.  Si  pulvis  cort.  Chin.  recusabatur,  i.  e.  si  affectiones  abdominis,  anxieta- 
tem  in  praecordiis,  distensionem  abdominis ,  diarrhoeas  efficiebat,  una  cum 
notis  corrigentibus  remediis  dabalur,  plerumrrue  cum  opio  vel  aethere  sulphu- 
ris,  aut  omnino  omiltebatur,  plane  secundum  notissimas  regulas,  ad  quas 
etiam  complicationes ,  si  aderant,  curabantur.  Ouum  cortex  Chinae,  si  recte 
adhibetur,  fere  semper  certum  sit  specificum  adversus  febres  intermittentes, 
et  in  paucis  tantum  casibus,  inprimis  si  simul  affectiones  sive  desorganisatio- 
nes  praecipuorum  intestinorum  adsunt,  nos  deserat:  non  saepe  mihi  occasio 
oblata  est,  vim  aliorum  febrifugorum  experiendi.  Emeticis,  praecipue  si  paulo 
ante  frigus  adhibebantur ,  interdum  paroxysmum  febris  avertere  potui,  sed 
saepius  haud  prosperum  habuerunt  eventum.  Opium  cum  cortice  Chinae  con- 
junctum  in  multis  casibus  magno  auxilio  fuit.  Solum  per  se  experimenti 
causa  tantum  adhibui,  si  paroxysmus  noctu  apparebat  et  cortex  Chinae  recu- 
sabatur.  Fere  sine  exceptione  tum  magna  dosis  paroxysmum  eo  prohibuit, 
quod  aegroti  eum  dormitando  quasi  praetermittebant.  Si  paroxysmus  ad  lucem 
demum  exspectabatur ,  aegrotum  duabus  fere  horis  ante  e  somno  excitari  eique 
gr.  2  extr.  opii  sive  guttas  25  —  30  tincturae  opii  vinosae  dari  jussi,  alioquin 
haec  dosis  vesperi  ante  somnum  sumebatur.  Nonnulli  casus  Ieviores  sedaban- 
tur  aliquot  dosibus  pulveris  aromatici  cum  cort.  cascarill. 

In  tenacibus  febribus  intermittentibus  quartanis,  quae  corticem  Chinae  re- 
cusabant,  et ,  turbata  functione  systematis  reproductionis ,  cum  universali  ha- 
bitu  cachectico  conjunctae  erant,  aliquoties  ferri  sulphur.  gr.  15 — 30  in  inter- 
missione  simul  cum  remediis  aromaticis  vel  amaris  cum  prosperrimo  s  lccessu 
adhibui.  In  aliis  autem  casibus  hoc  remedium  affectiones  ventriculi  excitabat 
ideoque  omilti  oportebat.  Fortasse  alia  martialia,  e.  g.  ammon.  muriat.  mart., 
tinct.  ferri  muriat.  etc,  in  similibus  casibus  etiam  meliorem  effectum 
adducunt. 

Rationis  medendi ,  quam  sequutus  sum  in  ultima  epidemia ,  quae  tx  mea 
sententia,  in  superioribus  jam  a  me  exposita,  febrim  intermitlentem ,  violentia 

sive  vi  intensiva  causarum  excitantium  ad  febrim  continuam  remittentem  pro- 
vectam,  exprimebat,  haec  fere  sunt  lineamenta: 

Symptomata  generalia,  quae  in  militibus,  qui,  simulatque  in  morbum  in- 
ciderunt,  buc  in  nosocomium  missi  sunt,  apparebant,  statim  opinionem  exci- 
taverunt,  illos  simplici  febri  biliosa,  magno  assiduoque  calore  orta,  esse  cor- 
reptos.  Ouapropler  in  initio  epidemiae  remedia  evacuantia  et  refrigerantia, 
a  plerisque  compendiis  medicinae  in  febribus  biliosis  commendata,  adbibui,  ut 
emetica,  refrigerantia  salia  media  et  acida  vegetabilia.  Sed  emetica  raro  tan- 
tum  symptomata  mitigabant,  immo  in  nonnullis  casibus  statum  deteriorem  fa- 
cere  videbantur,  qua  de  causa  ea  mox  abjeci.  Salia  neutra  laxantia,  sal  amar. , 
crem.  tart. ,  tart.  tartarisat. ,  quae  ut  adhiberem  gastrica  symptomata  et  obsti- 
pationes  plurimorum  aegrotorum  suadebant,  primis  diebus  violentiam  febris 
diminuere  remissionemque  efficere  videbantur.  Mox  vero  insequebatur  nova 
exacerbatio,  et  omnia  symptomata  augebantur:  prostratio  virium,  magna  in- 
quies ,  lingua  sicca  et  fusca ,  pulsus  debilis  et  parvus  transitum  in  statum  ty- 
phosum  indicabant,  qui  eo  facilius  succedebat,  quo  frequentiores  excretiones 
per  alvum  illa  remedia  effecerant,  vel  si  diarrhoea  sponte  sua  orta  erat-  Haec 
subita  defectio  virium  in  iis ,  qui  serius  in  morbum  inciderant,  mox  aliam 
rationem  postulabat.  Pro  illis  remediis  igitur  leniora  tantum  salia  refrige- 
rantia,  ut  pot.  River.  sive  liq.  kali  acet.  cum  extr.  gram.  atque  potioniims  sub- 
acidis  (Limonade)  eo  usque  adhibebantur ,  donec  biduo  aut  triduo  post  prima 
remissio  incidit;  tum  statim  pro  his  remediis  leniter  excitantia,  plerumque 
aq.  menth.  pip.  sive  infus.  valerian.,  calami  aromatici  cum  aeth.  sulph.  et  ad 
bibendum  vinum  aqua  dilutum  dabatur.  Si  aderant  obslipationes,  his  remediis 
aut  leniter  laxantia,  ut  infus.  senn.  cum  manna,  addebantur  aut  clysmata  prae- 
scribebantur.  Tum,  simulac  remissio  post  unam  vel  plures  exacerbationes  ma- 
gis  conspicua  et  prolongatior  facta  est,  aegrolis  pro  re  nata  decoct.  chin.  sive 
chinin.  sulphur.  praebebatur.  Saepissime  tum  proxima  exacerbatio  non  rediit, 
et  aegrotus  convaluit.  Si  pro  lypo  remittenle  morbus  jam  statim  ab  initio 
typum  intermittentem  exhibebat,  tamen  intermissiones  non  prorsus  distinctae 
erant,  sed  plerumque  summus  languor,  vertigo,  cepbalalgia  et  gastrica  sympto- 

mata  sive  affectiones  pectoris  aderant.  Simul  pulsus  erat  paulo  frequentior  et 
sitis  aucta.  Eadem  ratio  medendi,  quae  in  febribus  vernis  in  nostra  regione 
grassantibus  adhibetur,  etiam  in  his  adhibebatur,  nisi  peculiaria  symptomata 
mutationem  requirebant.  Si  topicae  affectiones  pectoris  vel  symptomata  gastrica 
aderant,  saluberrimam  vim  habuit  ammon.  muriat.  conjunctum  cum  extr.  gram. 
taraxaci  sive  tart*  stibiat.  et,  illis  cessantibus,  in  intermissione  chinin.  sulph. 
cum  aromatico -aethereis  remediis.  Plerumque  proximus  paroxysmus  non  redi- 
bat,  si  aegroto  in  intermissione  gr.  10  —  12  chinin.  sulphur.  dabantur,  prae- 
sertim  initio  morbi.  Ubi  morbus  jam  diutius  duraverat,  saepe  ad  febrim  tollen- 
dam  hanc  dosin  in  sequente  intermissione  repeti  oportebat.  Topicae  affectio- 
nes,  quae  haud  raro  remanebant,  ut  equidem  observavi,  sublata  febri  multo 
facilius  removebantur ,  quam  febri  durante,  et  quidem  eo  facilius,  quo  matu- 
rius  febris,  solus  eorum  fons  et  causa,  levata  erat.  In  nostra  epidemia 
tanto  magis  oportebat,  febrim  quam  primum  coercere,  quum  aegroti  quoque 
parotysmo  magis  enervarentur,  et  morbus  in  febrim  Ientam  nervosam  inclinaret 
aut  periculosa  symptomata  secundaria  assumere  videretur.  Si  febris  diutius 
durabat,  etiam  chronici  morbi  secundarii,  ut  desorganisationes  hepatis  et 
lienis,  hydrops,  saepissime  sequebantur,  quod  experientia  in  agricolis  edocuit, 
qui  plerumque  sero  demum  et  tantum  urgente  malo  medici  auxilium  implora- 
bant.  Groningae ,  ubi  summa  malignitas  epidemiae  audacem  medicis  imperabat 
curationem,  prosperrimus  ejus  effectus  splendidissime  comprobatus  est ,  quum 
vita  aegroti  solummodo  ex  eo  penderet,  utrum  in  parva  remissione  vel  inter- 
missione,  quae  primum  paroxysmum  sequebatur,  sufficiens  dosis  chinini  ei  dari 
poterat.  In  nostra  provincia  pro  multitudine  aegrotantium  raro  quidem  acci- 
dit,  ut  simul  cum  febri  paroxysmus  apoplecticus  appareret,  et  equiclem  in  hac 
regione  omnino  sex  tantum  cognovi  tales  casus,  qui  morte  sunt  terminati;  sed 
leviores  affectiones  cerebri,  de  quibus  in  sequentibus  accuratius  loquar,  haud 
raro  inveniebantur ,   et  saepe  haec  symptomata  sine  prodromis  apparebant. 

Elsi  ratio  medendi,  quam  sequutus  sum,  et  cujus  lineamenta  tam  in  uni- 
versum,  quam  quoad  attingit  epidemicas  hujus  regionis  febres ,  modo  indicavi, 
plerumque  prosperum  habuit  successum,  longe  tamen  absum,  ut  credam ,  aliam 

rationem,  a  nostra  discrepantem,  minus  prospere  cecidisse ,  duminodone  reme- 
dia  evacuantia  nimis  diu  continuarentur ;  immo  permulti  agricolae  sine  ullo 
medicamento  hoc  morbo  feliciter  defuncti  sunt.  Ea  vero  ratio  medendi,  quae 
brevissimo  tempore  morbum  depellit,  semper  merebit  laudes,  quae  saepe  nulla 
re  compensari  poterunt,  ut  e.  g.  in  exercilu  belligerante.  In  sporadicis  casi- 
bus  febrium  intermittentium,  vel  si  hae  febres  conjunctae  sunt  cum  conspicua 
melioratione  pertinacium  malorum  chronicorum,  sicut  in  plerisque  febribus 
bonae  indolis,  quae  non  procreantur  specifico  miasmate,  clarissimorum  medi- 
corum  praeceptum,  quod  etiam  experientia  comprobatum  est,  nempe  ne  semper 
febris  opprimalur,  aptissimum  est  et  confidenter  adhiberi  potest.  Incommoda 
corticis  Chinae  aut  inopia  virium  ventriculi  et  intestinorum ,  si  non  valent 
assimilare  remedium,  aut  inflammatoriis  affectionibus  singulorum  organorum 
afferuntur,  et  si  utraque  adest  conditio,  praesertim  si  febris  inflammatorium 
typum  exhibet,  cortex  Chinae  ejusque  praeparata  noceant  necesse  est. 

Si  rationem ,  qua  cortex  Chinae  ,  ut  specificum  remedium ,  ad  discutiendam 
febrim  valeat ,  exponere  conarer,  pro  hodierno  nostrae  scientiae  statu  prorsus 
inutile  quid  facerem,  quum  nondum  sciamus,  quomodo  miasma  paludosum 
febrim  procreet.  Pro  diversis  medicinae  systematibus  etiam  hujus  rei  theoriae 
diversae  erunt,  sed  ars  medendi  non  multum  inde  proficiet.  Corticem  Chinae, 
ut  remedium  roborans,  tonico  -  nervinum ,  fixum  excilans,  quod  dicitur,  in 
statibus  defectionis  virium,  exinanitionis ,  inprimis  chronici  generis  ,  in  variis 
morbis  experientia  in  universum  comprobavit.  Verisimile  est,  hanc  vim  sitam 
esse  in  peculiari  conjunctione  ejus  principiorum ,  quum  in  forma  pulveris,  si 
ut  universale  roborans  adhibetur,  semper  efficacissimus  sit.  Ex  quo  autem 
per  chemiam  unum  principium,  chininum  dico,  secretum  et  adversus  febres 
intermittentes  praescriptum  est ,  omnes  persuasum  habent,  hoc  principium ,  ex- 
clusis  ceteris,  per  se  solum  specificam  vim  continere  propulsandi  febres  inter- 
mittentes.  Secundum  meas  observationes  et  pulvis  corticis  Chinae  et  chininum 
eo  certius  febrim  vincunt ,  quo  minus  aegrotos  afficiunt,  sive,  ut  ita  dicam, 
quo  indifferentioria  remedia  esse  videntur.  Si  e.  g.  aegrotus  quaque  altera  vel 
tertia  hora  gr.  2  —  3  chinin.  sulph.  cum  succ.  liquir.   in   forma  pilularum  su- 

mit,  neque  ullo  modo  afficitur,  hoc  faustissimum  est  omen.  Notum  est,  inter- 
dum  additamenta  excitantium  volatilium  vel  narcoticorum  optime  prohibere 
molestas  affectiones  ventriculi,  quas  chininum  suscitat;  sed  saepe  etiam  tum 
recusatur,  et  omittatur  oportet.  Solita  symptomata,  quae  indicabant,  chininum 
recusari,  erant:  cardialgia,  tensio  praecordiorum,  angor,  anorexia,  vomitus. 
Haec  ulteriora  incommoda,  sapore  amarissimi  remedii  forma  pilularum  remoto, 
nonnunquam  averti  poterant.  In  aliis  autem  casibus  vel  minima  dosis  statim 
evomebatur,  nisi  cardialgia  et  colica  oriebantur.  Observavi  etiam  in  duobus 
aegrotis,  qui,  jam  discussa  febri ,  chininum  continuabant,  assiduam  vertiginem, 
quae,  omisso  remedio ,  cessit,  et  igitur  ex  eo  orta  esse  videtur.  Nunquam 
autem ,  si  hoc  remedium  adhibitum  erat ,  animadverti  acceleratam  circulatio- 
nem  sanguinis  sive  symptomata  febrilia,  etsi  hystericam  mulierem  valde  sensi- 
bilem,  quae  fere  omne  aliud  medicamentum  recusabat,  per  aliquot  menses  cum 
prospero  eventu  quotidie  id  sumere  jussi. 

Narcotica  et  aromatica  saepe  adjuvant  vim  corticis  Chinae ,  et  hic  contra 
aut  omnino  nihil  prodest,  aut  etiam  curationi  febris  nocet,  si  affectiones  ven- 
triculi  affert:  tum  offendit  et  molestat  potius ,  quam  incitat.  Pleraque  reliqua 
febrifuga  pertinent  ad  aromatica  ,  acria  vel  narcotica  remedia,  et  in  lenioribus 
casibus  sola  febrim  abigere  vel  tamen  conjuncta  inprimis  cum  remediis  amaris 
et  adstringentibus  recidivas  avertere  valent;  omnia  vero  momenta,  quae  irri- 
tabilitatem  sive  debilitatem  augent,  facillime  recidivas  adducunt.  Sed  nemo 
fortasse  dubitaverit,  quin  cortex  Chinae ,  praeterquam  quod  vim  habet  incitan- 
tem,  etiam  alia  adhuc  ignota  specifica  ratione  adversus  miasma  valeat,  et 
igitur  vix  aliis  remediis  compensari ,  sed  solummodo  adjuvari  possit. 

Curatio  febrium  paludosarum  epidemioarum ,  quae  cum  peculiaribus  topicis 
symptomatibus  conjunctae  erant,  sive  febrium  comitatarum,  quae  dicuntur, 
aptissime  secundum  primaria  symptomata,  quibus  febres  cognoscebantur ,  vel 
potius  secundum  principalia  systemata,  quae  praecipua  sedes  horum  symptoma- 
tum  esse  videbantur,  distinguitur ,  etsi  in  nonnullis  aegrolis  symptomata  saepe 
variabantur.     Si  igitur 

1)  universalis  et  violens  perturbatio  systematis  nervorum  ideoque  etiam 
systematis  vasculorum  aderat,  inprimis  cum  affectionibus  cerebri,  violenti  ce- 
phalalgia,  deliriis :  frigidae  fomentationes  capitis,  et  aliquoties  ,  si  caput  san- 
guine  nimis  urgebatur,  etiam  hirudines  adhibebantur.  Intrinsecus  illae  potio- 
nes  refrigerantes  et  medicamenta,  de  quibus  jam  in  superioribus  loquutus  sum, 
tamdiu  adhibebantur ,  donec  remissio  insequuta  est;  tum  pro  re  nata  e\citantia 
volatilia  vel  statim  chininum  praescribebatur.  Hic  vero  status  universalis  per- 
turbationis  sive  status  inflammatorius ,  quem  dicunt,  semper  tantum  initio 
morbi  apparuit.  Postquam  morbus  jam  plures  dies  duravit,  et  remissiones  aut 
intermissiones  adfuerunt,  refrigerantia  remedia  raro  tantum  intus  adhibeban- 
tur,  excepta  potione  succi  citri  vel  aceti  rubi  Idaei  parati;  frigidae  aulem  fo- 
mentationes  capitis  magnae  erant  saluti  et  praeter  eas  etiam  aeth.  sulph.  cum 
aq.  menth.  vel  infus.  valerian.  Si  illa  symptomata  paroxysmum  febris  inter- 
mittentis  comitabantur ,  praeter  fomentationes  frigidas  una  vel  plures  doses 
tincturae  opii  et  liq.  anod.  H. ,  quarum  quaeque  utriusque  remedii  guttas  20 —  30 
continebat,  inter  frigus  sive  initio  caloris  dabantur ,  et  sic  symptomata  magno- 
pere  decurtabantur ,  ita  ut  una  vel  duabus  horis  post  universalis  levatio  et 
sudor  criticus  insequeretur.  Si  haec  symptomata  in  proxima  exacerbatione 
sive,  in  febri  intermittente,  in  proximo  paroxysmo  redibant,  status  morbi 
mox  in  summam  debilitatem  prostrationemque  virium  transiit ,  et  orta  est  aut 
febris  lenta  nervosa  aut  febris  nervosa  stupida,  aut  symptomata  fere  nullam 
effecerunt  remissionem,  sed,  continente  aestu,  summo  angore  et  inquietudine, 
ad  ultimum  apparuerunt  sopor,  deliria ,  nigra  fissa  lingua,  meteorismus,  diar- 
rhoea,  involuntariae  secretiones  excrementorum  et  ipsa  mors.  Unus  tantum 
miles,  qui  initio  epidemiae  graviter  aegrotans  huc  venit,  hoc  modo  paucis 
diebus  post  mortuus  est.  Simulac  prima  signa  talis  transitus ,  inprimis  summa 
lassitudo,  defectio  animi ,  somnolentia ,  sicca  fusca  lingua ,  pulsus  mollis  et 
parvus ,  apparuerunt,  statim  validiora  et  externa  et  interna  remedia  exci- 
tantia ,  nisi  recusabatur  simul  cum  decoct.  Chin.  sive  chinino  dari  oportuit. 
Hic  multum  profuerunt  serpentaria ,  aether  sulph.  et  vinum,  sinapismi, 
vesicatoria  etc. 

2)  Si 

2)  Si  pro  hac  affectione  universali  symptomata  nervosa  erant  topica  et  in 
singula  organa  compulsa,    inter  eorum  violentiam  saepe  omnino  nulla  interna 
remedia  dari  poterant.    Morbus  tum  quasi  metastasin  in  hoc  organum  effece- 
rat.    Si  cerebrum  ipsum  eorum  sedes  erat,   hanc  formam  exprimebant:  stupor, 
sopor,   vertigo,    summa  debilitas,    pallor  faciei,  pulsus   debilis  et  tardus;  vel 
post  unam  remissionem  febris  simplicis  ultro  oriebantur  deliria  furiosa,  in 
quibus  aegroti  omni  vi  aufugere   conabantur,    clamabant  et  tumultuabantur ; 
sive  horum  Ioco  aderant  symptomata  alienationis  mentis  et  vera  amentia.  In 
his  statibus  pulsus  et  respiratio  fere  semper  naturales  erant,    topicae  paralyses 
non  aderant,  neque  functiones  sensuum  interruptae.    Symptomata  erant  similia 
symptomatibus  apoplexiae  nervosae  sive  etiam  commotionis  cerebri ,   et  12  —  24 
horas  durare  solebant.    Symptomata  amentiae  his  finibus  non  continebantur,  et 
plerumque  ut  morbus  secundarius  sive  recidivus  apparebant.    In  duobus  prio- 
ribus  statibus  aegroti  plerumque  omnia  medicamenta  recusabant  aut  violenter 
rejiciebantj    sed  theam,   vinum  aliasque  potiones  libenter  sumebant.  Itaque 
tanlum  externa  remedia,   ut  sinapismi ,  vesicatoria,   frigidae  fomentationes  ca- 
pitis,    calida  cataplasmata  aromatica  in  regione  epigastrica,  clysmata  incitan- 
tia  etc.  adhiberi  poterant.    Simulac  animus  paululum  rediit ,  et  aegrolus  ad  de- 
glutiendum   commoveri  potuit,  quaque   hora  chinini  gr.  1  vel  2  dabantur,  ita 
ut  usque  ad  proximam  exacerbationem  gr.  16  —  20  sumerentur.    Haec  dosis  in 
omni  casu,  qui  mihi  oblatus  est,   ad  proximum  paroxysmum  prohibendum  suf- 
fecit.    In  duobus  tantum  casibus  levis  paroxysmus  simplicis  febris  intermittentis 
renatus  est,  et,  continuato  usu  corticis  Chinae,  plerumque  cito  insequebatur  sa- 
natio.    Ubi  vero  pro  his  typicis  affectionibus  assidua  amentia  aderat,  chininum 
et  etiam  cortex  Chinae  in  substantia  tum  tantum  saluti  erat,    si  perspicuae  re- 
missiones  exacerbationesque  certis  temporibus  apparebant.     Externa  aute_n  re- 
media  excitantia,    quae  indicavi,  et  interna ,  ut  arnica,    serpentaria ,  aether 
atque  alia  nervina  hunc  statum  plerumque  post  aliquot  septimanas  levaverunt. 

Affectiones  spasticae  singularum  partium  *)   praeter  curationem  generalem 
etiam  topica  remedia  excitantia  postulabant. 


*)  Vid.  pag.  20. 

Topica  symptomata,  in  quibus  etiam  systema  vasculorum  affectum  erat,  ut 

o)  ophthalmia,  angina  faucium  etc.  solita  curatione  abigebantur.  Duo  vero 
casus,  in  quibus  sero  demum  morbum  menyngitis  sequuta  est,  mortiferi  fue- 
runt,  et  de  iis  in  fine  plura  dicentur. 

h)  Haemorrhagiae  narium  non  saep.e  reperiebantur ;  etiam  rarius  vomitus 
cruentus  et  diarrhoea  cruenta  febres  comitabantur.  Bis  observari  vomitum 
cruentum ,  ut  febrim  intermittentem  larvatam,  et  in  his  copia  evomiti  sangui- 
nis  multo  major  erat,  quam  in  illis.  Sed  vomitus  cruentus  in  proximo 
paroxysmo,  quo  simplex  febris  intermittens  successit ,  non  rediit.  In  his  casi- 
bus  nulla  remedia  ad  sistendum  sanguinem  adhibita  sunt  praeter  ea ,  quae 
adversus  affectionem  universalem  dirigebantur. 

3)  Ubi  systema  reproductionis  affectum  erat,  quod,  si  morbus  aliquamdiu 
durabat,  fere  semper  accidit,  malum  aut  acutum  erat  et  symptoma  febris ,  aut 
magis  chronicum,  ut  secundarium  sive  recidivum  febris  jam  remotae.  Si  prius 
accidit,  symptomata  topicae  affectionis  simul  cum  symptomatibus  affectionis 
universalis  cesserunt,  sed  interdum  mutationem  curationis  postulabant.  Ubi 
organa  respirationis  graviter  affecta  erant,  magnae  saluti  erant  ammon.  muriat. 
et  vesicatoria;  in  violenti  vomilu  potio  Riverii,  aether,  opiumj  in  continente 
diarrhoea  mucilaginosa  inunctiones  volatiles ,  embrocationes  aromaticae  ad 
abdomen. 

Chronicae  affectiones  systematis  reproductionis  saepissime  insequutae  sunt 
febres,  inprimis  si  non  satis  mature  idonea  remedia  ad  eas  curandas  adhibita 
erant,  vel  aegroti  repetitas  recidivas  perpetiebantur.  Hac  de  causa  in  pauperi- 
bus  incolis  et  agricolis  facilius  et  saepius  observatae  sunt ,  quam  in  hominibus 
militaribus  et  aliis,  qui  continuae  curationi  commissi  erant.  Praestantissimae 
harum  affectionum  erant: 

a)  assidua  tussis  cum  blennorrh.  pulmon.,  dolores  pectoris ,  dyspnoea ,  op- 
pressio  pectoris,  spasmo  in  minutis  vasculis  pulmonum  orta:  remedia  solita 
recusabant,  et,  si  diutius  durabant,   aegrotum  enervabant,   febrim  hecticam 

procreabant  et  in  phtliisin  inclinabant.  Haec  symptomata  ad  ea  pertinent, 
quae  saepissime  observavi.  Haud  raro  jam  in  primaria  febri  oriebantur,  et, 
ea  cessata,  remanebant ,  sive  tum  demum  apparebant,  saepe  etiam  anno  post; 
et  tum  difficile  erat,  in  iis  febres  larvatas ,  quae  dicuntur,  agnoscere,  nisi 
perspicuae  remissiones  et  exacerbationes  verae  eorum  naturae  lumen  offunde- 
bant.  Hic  cortex  Chinae  in  substantia  simul  cum  ammon.  muriat.  et  sulph. 
stibii  aurant.  saluberrimam  vim  habebat,  etiam  si  jam  periculum  imminere  vi- 
debatur.  Intra  paucos  dies  molesta  et  pertinacia  symptomata  evanescebant, 
vires  cibique  appetentia  redibant,  et  plena  sanatio  succedebat.  In  aliis  casibus, 
inprimis  si  simul  distincti  et  certo  tempore  redeunles  paroxysmi  febriles 
diagnosin  conspicuam  reddebant,  chinin.  sulph.  etiam  cum  celeriore  successu 
dabatur,  et,  febri  depulsa,  combinatio,  quam  supra  indicavi,  aliquamdiu 
postea  conlinuabatur.  Si  simul  dolores  pectoris  aderant,  vesicatoria ,  extr. 
hyosciam. ,  pulv.  Ipecac  opiat. ,  et ,  remanente  blennorrhoea  pulmonum  ,  rad. 
polygal.  amar.  et  lichen  Island.  una  cum  cortice  Chinae  feliciter  adhibebantur. 

b)  Functiones  intestinorum  abdominalium ,  inprimis  hepatis,  lienis  vel 
tractus  intestinorum ,  aut  dynamice  aut  simul  organice  alienatae  erant.  Ouum 
miasma  paludosum  peculiarem  affinitatem  cum  his  systematibus  habere  videa- 
tur,  ejusque  igitur  vires  nocentes  illa  frequentissime  et  tenacissime  afficiant: 
jam  inde  frequentes  desorganisationes  hepatis  et  lienis  et  ex  his  symptomata 
perturbatae  digestionis  atque  assimilationis  explicari  possunt.  Etiam  sensorium 
commune  cum  his  organis  vim  reciprocam  habet ,  i.  e.  antagonismus  inter 
systemata  cerebri  et  gangliorum  consistit  (quod  optime  cernitur  in  laesionibus 
capitis),  et  haec  causa  esse  videlar  affectionum  gastricarum,  quae  fere  simul 
cum  febri  apparent,  et,  si  morbus  diutius  durat,  in  desorganisalionem ,  inpri- 
mis  hepatis,  transeunt.  Intumescente  ,  dura  et  ad  tactum  dolente  regione  he- 
patis  cognoscuntur,  placentae  febriles  denominari  solent,  et,  continuato  usu 
corticis  Chinae,  saepe  paulatim  prorsus  evanescunt.  Facies  cachectica,  dys- 
pepsia,  anorexia,  obstructio  alvi  vel  diarrhoea  habitualis  et  prostratio  omnium 
virium  plerumque  cum  iis  conjunctae  sunt,  et  tum  saepe  accidit,  ut  cortex 
Chinae  in  quaque  forma,  praesertim  autem  in  forma  pulveris,  recusetur;  ipsum 

5  * 

chininum,  si  cum  illis  simul  febres  intermittentes  conjunctae  sunt,  aut  nullam 
vim  habet  aut  etiam  nocet.  In  chronicis  casibus  hujus  generis  solventia 
extracta,  quae  dicuntur  et  saepe  adversus  eos  commendanlur ,  adhibui ,  ut 
extr.  gram.  tarax.  una  cum  kali  acetico,  rhabarbarum  ,  extr.  colocynth.  comp. 
cum  sapone,  inunctiones  volatiles ,  el ,  si  haec  remedia  erant  inutilia,  kali 
subcarbonicum  sive  liq.  ammon.  anisal.  cum  extr.  trifol.  et  centaur.  sive  cum 
bile  bovina:  quae  combinationes  efficacissimae  erant,  etsi  remedia  amara ,  aut 
sola  aut  etiam  conjuncta  cum  aromaticis,  parum  prodesse  videbantur  et  plerum- 
que  prorsus  recusabantur.  Kali  igitur  subcarbonici  maxime  vi  prosper  succes- 
sus  horum  remediorum  effectus  esse  videtur.  Plerumque  tanlum  gr.  5  —  10 
cum  duplicata  copia  extracti  amari  quaque  altera  vel  tertia  hora  dabantur. 
Etiam  unguentum  hydrarg.  ciner.  regioni  hepatis  infricatum  et  intus  calomel 
cum  sulph.  stib.  aurat.  saluti  erant,  praecipue  una  cum  cortice  Chinae,  si 
simul  febris  intermittens  quartana  aderat.  In  obstructione  alvi  habituali  tart. 
emeticus  salutarem  vim  habuit,  sicut  in  habituali  diarrhoea  decoctum  angustu- 
rae  sive  columbo  una  cum  opio  multum  profuerunt.  In  plerisque  autem  casi- 
bus  harum  interruptarum  functionum  organorum  digestionis,  qoas  desorgani- 
sationes  efficiunt,  opus  est  accurata  ordinataque  diaeta,  quia  in  talibus  casibus 
recidivae  facillime  oriuntur.  Mutatio  climatis,  tum  aegrotis  fortasse  aptis- 
sima,  raro  tantum  locum  habere  potest  *). 

c)  Serosae  effusiones  in  tela  cellulosa  sive  io  diversis ,  a  membranis  serosis 
inclusis,  cavitatibus  corporis.  Has  quoque  saepe  insequi  febres  intermittentes, 
et  scriptores  commemorant  et  nostra  epidemia  confirmavit.  In  simplicibus 
febribus  intermittentibus ,  quae  verno  tempore  in  nostra  regione  endemicae 
sunt,  eas  raro  tantum  animadverti ,  et  aeque  raro  indurationes  atque  intu- 
mescentiam  hepatis.  Frequentissimum  harum  serosarum  effusionum  erat  oedema 
pedum,  quod  morbo  violenti  aul  diutius  duranti  plerumque  succedere,  et,  si 
corlex  Chinae  atque  amara  remedia  tonica  assiduo  adhibebantur,    mox  abire 


)  De  uno  casu,    in  quo    gravem  desorganisationem   hepatis  mors  insequuta   est,  in 
fine  sermo  erit. 

solebat.  In  nonnullis  casibus  hoc  oedema  cum  inflammatione  erysipelacea  vel 
amborum  pedum  vel  etiam  alterius  tantum,  ut  febris  recidiva  sive  larvata  ap- 
paruit,  et  haec  inflammatio  interdum  etiam  in  antibracbiis  reperta  est,  sine 
detrimento  universalis  habitus.  Rarius  accidit,  ut  oedema  pedum  magis  ma- 
gisque  cresceret  brevique  tempore  universalem  anasarcam  immensi  ambitus  et 
cum  hac  etiam  ascitem  efficeret.  Hic  ascites  desorganisatione  hepatis  et  lienis 
etiam  per  se  solus  ortus  est.  In  omnibus  his  casibus  ,  adhibitis  diureticis  toni- 
cisque  remediis ,  saepe  cito,  saepe  paulatim  sanatio  insequuta  est.  Inprimis 
digitalis  cum  calomel  et  decoct.  Chin.  fusc.  et  externae  inunctiones  unguenti 
hydrarg.  ciner.  cum  lin.  volat.  sive  tinct.  cantharid.  saluti  esse  videbantur. 
Sed  alia  quoque  remedia,  ut  squilla ,  antimonialia ,  aeria  amarax  spir.  Min- 
der.  etc.  adhibita  sunt,  et  sanatio,  plerumque  excretione  urinae  aucta,  sequuta 
est.  Haec  autem  remedia  in  duobus  mihi  oblatis  casibus,  in  quibus  simul  hy- 
drothorax  aderat,  nullam  vim  habuerunt,  et  uterque  aegrotus  mortuus  est. 
Unus  erat  juvenis  agrestis  octodecim  annos  natus,  antea  integra  valetudine, 
miles  modo  conscriptus;  grassante  febri  cum  typo  intermittente  violentissime 
jactabatur,  in  qua  deinceps  deliria,  haemorrhagiae  narium  ,  haemoptysis,  diar- 
rhoea  cruenta,  vomituritio ,  violentes  diarrhoeae  et  postremo  status  nervosus 
apparuerunt.  Sed  paulatim  recreatus  quatuor  septimanis  post  convalescere 
coepit.  Tum  ortum  est  ingens  oedema  pedum  ,  quod  intra  paucos  dies  in  uni- 
versalem  anasarcam  et  hydrothoracem  transiit,  et  quatuordecim  diebus  post 
mortem  attulit.  Obductio  magnam  ostendit  effusionem  aquae  in  sinistra  parte 
cavi  pectoris  (circa  2  in  dextra  effusio  aquae  non  reperta  est)  et  in  peri- 
cordio ,  quod  circa  12  uncias  liquidi  continebat.  Pulmones  erant  prorsus  in- 
tegri  et  sine  adhaesionibus  cum  pleura;  bronchiae  usque  in  minutissimas  ra- 
mificationes  subrubicundo ,  spumoso,  tenace  liquore  erant  repletae,  ex  ore 
naribusque  mortui  large  profluente;  cor  erat  laxum  et  pallido  colore,  et  ejus 
ventriculus  dexter  continebat  aliquid  diluti  nigri  coaguli.  Hepar  et  lien  pau- 
lulum  amplificatus  esse  videbatur,  ceterum  normali  textura,  et,  sicut  etiam 
tractus  intestinorum ,  pallebat  nullumque  sanguinem  continebat.  Tractus  in- 
testinorum  erat  aere  valde  inflatus,  sed  sine  vestigio  congestionis  sive  inflam- 
mationis.    Cavum  abdominis  parvam  tantum  copiam  aquae  conlinebat.  Caput 

dissectum  non  est,  quia  aegrotus  nulla  symptomata  interruptarum  functionum 
cerebri  habuit,  et  usque  ad  mortem  mentis  suae  plane  compos  fuit. 

Alter  aegrotus,  etiam  miles,  quatuor  et  viginti  annos  natus,  jam  ante 
ultimum  morbum  affectionibus  pectoris  et  debilitata  constitutione  inde  orta 
saepius  vexabatur.  In  epidemia  intermittentem  tantum  nactus  est  typum  febris, 
quae,  adhibitis  solitis  remediis,  mox  abiit;  tum  autem  intra  duos  menses 
hydrops  anasarca  et  hydrothorax  cum  symptomatibus  febris  lentae  nervosae 
sensim  exsliterunt,  quibus  mortuus  est.  Obductio  ostendit  praeter  universa- 
lem  anasarcam  magnam  copiam  aquae  in  utroque  sacco  pleurae ,  circa  4  et 
pericordium  continebat  10  uncias  aquae  limpidae.  Cor  erat  densum  et  com- 
pactum,  ventriculus  sinister  valde  contractus  et  exsanguis,  ventriculus  dexter 
parum  tantum  coaguli  continebat.  Pulmo  sinister  erat  sanus  et  sine  adhaesio- 
nibus,  sed  dexter  multum  adhaerebat  pleurae,  et  erat  in  omnibus  stadiis  eorum 
plena  tuberculorum.  Etiam  cavum  abdominis  modicam  aquae  copiam  contine- 
bat.  Hepar,  lien ,  pancreas  omnino  nullam  abnormitatem  exhibebant;  erant 
autem,  sicut  etiam  tractus  intestinorum ,  inanes  sanguinis.  Ventriculus,  aere 
vehementer  inflatus,  habebat  in  interiore  parte  multas  minutas  maculas,  quasi 
sugillationes  $  vesica  fellea  parum  tantum  bilis  luteo  colore  continebat. 

4)  Morbi  cutanei  haud  raro  febres  comitabantur  aut  sequebantur,  inpri- 
mis  eruptiones  psorae  similes,  quae  interdum,  vix  abacta  febri,  apparuerunt 
et  fortasse  igitur  crisin  fecerunt.  Rarius  urticaria  morbo  succedebat,  et,  quia 
neque  tenax  neque  regularis  erat,  pro  crisi  haberi  non  potest.  Potius  singu- 
lari  sensibilitate  cutis  ad  mutationes  temperaturae  aeris  orta  esse  videbatur. 
In  uno  aegroto ,  qui  frequentibus  recidivis  febr.  intermitt.  subjectus  erat, 
prodiit  herpes  crustaceus,  qui  totam  faciem  et  extremitates  corporis  nigra 
crusta,  aegrotum  prorsus  deformante,  obduxit.  Haec  eruptio  primo  invicem 
succedebat  febri,  et  erat  tenacissima;  postremo  cum  febri  se  conjunxit,  et,  ea 
depulsa,  remansit.  Ad  ultimum  continuato  calomel.  cum  sulpb.  stib.  aurat.  et 
decoct.  lignor. ,  simulque  extrinsecus  adhibito  unguento  hydrarg.  citrin.  et  solut. 
liydr.  muriat.  corr.   ac  zinc.  sulph.  ,    prorsus  abacta  est,  neque  febris  rediit. 


37 


Psoricae  eruptiones  ob  nimiam  pruriginem  aegrotis  molestissimae  erant,  et, 
nisi  post  aliquot  septimanas  internis  remediis  cedebant,  illa  solutio  extrinsecus 
adhibebatur ;  tum  mox  evanescebant,  neque  recidivae  febres  sequebantur. 

De  nonnullis  singularibus   casibus  et  complicationibus 
febrium  paludosarum. 

Inter  decursum  ultimae  epidemiae  aliquoties  observavi,  homines,  jam  aliis 
morbis  laborantes,  grassante  febri  correptos  esse.  Nonnulli  eorum  affecti  erant 
symptomatibus  syphilidis,  nempe  gonorrhoea,  ulceribus  genitalium  sive  bubo- 
nibus.  Etsi  hae  affectiones  proclivitatem  ad  infectiouem,  quae  omnino  semper 
facillime  Iocum  habuit,  si  debilitantes  aderant  causae,  augere  videbantur,  nihil 
tamen  valebant  ad  decursum  morbi,  neque  in  eo  violentiores  fiebant;  itaque 
non  prius  specialiter  curabantur,  quam  febris  desierat;  tum  solita  curatione 
evanescebant. 

In  duobus  casibus  febris  se  sociavit  cum  phthisi  pulmonali.  In  uno  aegro- 
tus  erat  miles,  duos  et  viginti  annos  natus ,  debili  constitutione  et  habitu 
phthisico  ,  qui,  aliquot  mensibus  ante  breve  tempus  febri  affectus,  tum  sanatus 
missus  factus,  denuo  sex  septimanas  cum  symptomatibus  phthiseos  tuberculosae 
exulceratae  in  nosocomio  versabatur,  et  initio  epidemiae,  deficiente  spatio, 
cum  iis,  qui  febri  laborabant,  in  eodem  cubiculo  cubabat.  Primo  perpessus 
est  quoque  mane  violens  frigus,  tum  calorem  et  ad  vesperam  sudorem;  sed 
tussis  et  sputa  etc.  manebant  eaedem.  Hi  paroxysmi,  adhibito  chinino ,  octo 
diebus  post  non  redierunt,  sed  phthisis  febrisque  hectica  eam  comitaiu  erant 
immutatae.  Ouatuordecim  diebus  post  pro  illis  paroxysmis  frigoris  sympto- 
mata  grassantis  febris  intermittentis  cum  violentia  apparuerunt,  et  haec  febris 
mox  speciem  typhi  assumsit.  Praecipue  querebatur  aegrotus  de  violenti  et  fere 
assidua  cephalalgia,  continenti  siti,  aestu,  affectionibus  gastricis.  Ejus  lingua 
erat  obducta  helvo  colore,  sapor  amarus,  pulsus,  antea  debilis  et  frequens, 
tum  erat  plenus  et  minus  frequens,    animus   moestissimus ,    sed  deliria  non 

aderant.  Notatu  dignum  est,  quod,  simulac  haec  symptomata  apparuerunt,  omnes 
affectiones  pectoris ,  ut  dolores,  tussis  et  sputa  prorsus  evanuerunt,  neque 
usque  ad  mortem ,  quae  quatuordecim  diebus  post  hujus  status  initium  inse- 
quuta  est,  redierunt.  Duobus  diebus  ante  ejus  obitum  apparuit  paroxysmus 
apoplectinus  cum  hemiplegia:  tum  pulsus,  antea  semper  lentior  factus,  magis 
magisque  acceleratus  atque  diminutus  et  aegrotus  mortuus  est.  Dolendum  est, 
quod  cadaver,  nosocomio  aegrotis  nimis  repleto ,  secari  non  potuit. 

Alter  aegrotus  erat  miles  quadraginta  annos  natus.  Auctumno  primi  epi- 
demiae  anni  circa  sex  septimanas  febri  intermittente  quartana ,  quacum  af- 
fectiones  pectoris  se  conjunxerant ,  laboraverat:  tum  specie  sanatus  missus 
factus  erat.  Mense  praeterlapso ,  redierunt  tussis  cum  sputis  mucosis,  dolores 
pectoris,  respiratio  difficilis;  quapropter  iterum  in  nosocomium  receptus  est. 
Ouerebatur  de  universali  invaletudine  atque  languore;  vespere  incidebat  in 
horripilationem ,  tum  in  aestum  et  sudorem:  manifeste  emacescebat  atque  lan- 
guescebat.  Quum  solita  remedia  nullum  haberent  effectum,  chininum  adhibi- 
tum  est :  tum  statim  paroxysmi  febriles  cesserunt,  sed  affectiones  pectoris  re- 
manserunt ,  et  sensim  in  veram  phthisin  tuberculosam  exulceratam  transierunt. 
Nonnunquam  recidivae  febres  intermittentes  apparebant,  quae  quotidie  redi- 
bant,  et  duabus  horis  anticipabant,  ita  ut  postremo  primo  mane  adessent;  sed 
chinino  una  cum  decocto  corticis  Chinae  semper  opprimi  poterant.  Decursus 
phthiseos  iis  non  est  retardatus,  et  aegrotus  post  decem  septimanas  exinani- 
tione  absumtus  est.  Dissecto  cadavere,  et  in  cavo  thoracis  et  in  pericordio  in- 
gens  aquae  copia  est  reperta.  In  dextro  ventriculo  cordis  valde  laxi  polypus 
spurius,  qui  dicitur,  erat.  Uterque  pulmo ,  tuberculis  repletus,  erat  fere 
prorsus  desorganisatus.  Hepar  naturale;  lien  paulo  amplificatus;  colon  trans- 
versum  vehementer  constrictum }  reliqua  intestina  abdominis  erant  exsanguia, 
ceterum  sine  morbosis  signis.  Cavum  abdominis  modicam  copiam  liquoris 
continebat. 

Utrum  in  his  duobus  casibus  complicatio  cum  tuberculis  pulmonum  for- 
tuita  tantum  fuerit,    an  miasma  febrile  tuberculos  aut  procreaverit  aut  jam 
»  ortos 

ortos  auxerit  et  amplificaverit ,  equidem  dijudicare  non  ausim.  Ouod  in  priore 
aegroto  affectiones  pectoris ,  simulac  febris  eum  correpit,  tam  repente  evanue- 
runt ,  sane  memoratu  dignum  est,  eoque  magis  doleo ,  quod  sectio  cadaveris, 
quae  huic  rei  fortasse  lumen  offundisset,  locum  habere  non  potuit. 

Hic  obiter  tantum  attingo,  quod  alius  phthisicus,  qui  cum  illo  in  eodem 
cubiculo  jacebat,  epidemica  febri  non  est  correptus,  etsi  duos  menses  aegrotis, 
ea  laborantibus ,   circumdatus  fuit. 

Insignem  amplificationem  lienis  hepatisque  et  tuberculos  in  hepate  inveni 
in  eo  casu ,  de  quo  nunc  loquar.    Aegrotus,   miles  sex  et  viginti  annos  natus, 
febri  grassante  vehementissime  jaclatus,  auctumno  convaluit:  tum  per  hiemem 
tuitus  integram  valetudinem ,  sequenti  mense  Martio  in  simplicem  febrim  ter- 
tianam  incidit,    e  qua  tribus  septimanis  post  emersisse  visus  est.     Non  ita 
multo  post  intumescentia  et  dolores  abdominis  cum  respiratione  difficili  appa- 
ruerunt,    cum  quibus  brevi  tempore  post  symptomata  typhi,    deliria,  sopor, 
pulsus  frequens  et  parvus  se  sociaverunt,   et  jam  quatuor  diebus  post  aegrotus 
succubuit.    Obductio  organa  pectoris  integra  et  sana  ostendit  nullamque  aquam 
in  cavo  pectoris.     Diaphragma ,  amplificato  hepate  et  ventriculo  aere  inflato 
valde  sursum  pressum,  respirationem  difficilem  reddiderat.    Hepar  habebat  7  % 
(pond.  civ.).    Ejus  substantia  erat  colore  cinereo,   friabilis  et  plena  innumero- 
rum  minutorum  vesiculorum  albo  colore  atque  tuberculorum  magnitudine  len- 
tis  vel   pisi,    qui   etiam   superiorem  partem  hepatis   occupaverant.  Majores 
continebant  pus  album;    minores  erant  densi  et  in  universum  tuberculis  pul- 
monum  simillimi.     Lien  erat  lrvidus,   friabilis  et  aequabat  4  %.  Ventriculus 
mirifice  amplificato  hepate  plane  erat  obtectus  atque  retro  pressus ;  ceterum, 
sicut  etiam  intestina ,  valde  exsanguis,  vehementer  inflatus,    alioquin  sine  ab- 
normitate.    Nihil  erat  liquidi  in  cavo  abdominis. 

His  tribus  casibus,  qui  morte  finiti  sunt,  adjungo  historiam  recidivi,  quod 
cum  menyngiti  conjunctum  erat,  et  secundo  anno  epidemiae  hic  mihi  oblatum 
est.     Aegrotus,  miles  quatuor  et  viginti  annos  natus,    auctumno  febri  epide- 

mica  typi  remittentis  sine  insignibus  symptomatibus  defunctus,  aliquot  menses 
specie  i  itegra  valetudine  gavisus  est.  Fine  mensis  Februarii  alternis  diebus 
incidit  in  paroxysmos  cephalalgiae ,  vertiginis  et  vomitus  ,  simul  cum  doloribus 
sensuque  debilitatis  inferiorum  extremitatum.  Rure  huc  in  nosocomium  missus, 
in  intermissionibus  tantum  de  lassitudine  et  obstructione  alvi  tristique  habitu 
aninii  querebatur.  Inter  paroxysmum,  qui  sine  frigore  atque  aestu  erat,  et  primo 
noctu,  tum  matutino  demum  tempore  incidebat,  pulsus  fere  erat  naturalis, 
paulo  tantum  tardior;  et  cum  quoque  paroxysmo  illa  symptomata  facta  sunt 
violentiora  diutiusque  duraverunt,  ita  ut  aliquot  septimanis  post  pro  intermis- 
sionibus  tantum  remissiones  animadverterentur.  Tum  apparuerunt  continentes 
dolores  cervicis  et  dorsi ,  interdum  eliam  crurum.  Cephalalgia ,  in  exaccrba- 
tione  violentior  facta,  nunquam  prorsus  cessavit;  vomitus  autem  rarior  factus 
postremo  evanuit.  Mense  fere  post  amblyopia  gradatim  accessit ,  quae  ad  ulti- 
mum  in  plenam  amaurosin  cum  fixa ,  etiam  in  luce  solis  immobili  pupilla 
transiit.  Functiones  animi  inter  ipsas  exacerbationes  non  sunt  turbatae;  aegro- 
tus  autem  perpetuo  morosior  factus  est,  atque  omnis  strepitus  eum  offendebat. 
Excretio  alvi,  tantum  adhibitis  remediis,  praesertim  clysmatibus,  locum  habe- 
bat.  Pulsus  perpetuo  naturalis  mansit,  aegrotus  noctu  plerumque  modice  dor- 
mivit ,  postremo  etiam  appetitum  edendi  recepit.  Duobus  demum  mensibus 
post  initium  morbi  interdum  in  loquendo  delirare  ac  somnolentiam  habere 
coepit;  lingua  erat  fusca  et  fissa,  femur  dextrum  erat  paralyticum  et  dolens. 
In  superficie  corporis  exoriebatur  magnus  numerus  parvorum  tumorum,  qui 
inflammabantur  et  cum  excretione  lymphae  puriformis  rumpebantur.  Ultimis 
diebus  aegrotus  mente  prorsus  alienatus  pulsusque  parvus  et  frequens  factus 
est.  Facies,  quae  antea  rubra  erat,  atque  manus  Iividae  factae  sunt;  magna 
inquies  et  angor,  violens  furor  et  vociferatio,  donec  aegrotus  exhaustus  extre- 
mum  vitae  spiritum  edidit.  Sectio  cadaveris  duram  matrem  et  arachnoideam 
vehementissime  inflammatas  ostendit.  Praesertim  arachnoidea  compactam  val- 
deque  crassam  effecerat  membranam,  quae  denso  reti  vasculorum  erat  intexta, 
quales  membranae,  feliciter  facta  injectione  anatomica,  apparent.  Pia  mater 
ac  substantia  cerebri  hujus  congestionis  sanguinis  non  erant  participes,  et 
substantia  cerebri  naturalem  habebat  soliditatem.    Neque  sinus  cerebri  sanguine 


valde  erant  extensi.  Plexus  choroiclei  erant  pallidi  et  exsangues.  In  ventri- 
culis  lateralibus  omnino  nullus  erat  liquor  5  parva  autem  copia  sub  basi  cranii. 
Thalami  nervorum  opticorum ,  retina  omnesque  partes  oculorum  nullam  ,  quae 
cerni  posset,  exhibebant  abnormitatem.  Omnia  intestina  pectoris  et  abdominis 
sine  ulla  erant  morbosa  mutatione;  intestinum  rectum  et  colon  descendens 
propter  continentem  obstructionem  alvi  compactis  faecibus  erant  extensa.  Cor- 
pus,  etsi  morbus  tam  diu  duravit,  minime  fere  emacuerat. 

Alium  huic  valde  similem  casum  observavi  in  puero  septem  annos  nalo, 
etiam  recidivum  grassantis  febris,  in  quo  ad  ultimum  etiam  amaurosis  et  pa- 
ralysis  adfuerunt:   sectio  cadaveris  non  est  admissa. 

De  curatione  horum  casuum  id  tantum  dico ,  eam  ad  regulas,  quas  in  su- 
perioribus  exposui ,  fuisse  institutam,  ratione  habita  eorum  organorum ,  quae 
praecipue  affecta  erant.  In  omnibus  chininum  diversis  temporis  intervallis  e( 
in  variis  combinationibus ,  praesertim  ad  opprimendos  paroxysmos  febriles, 
qui  certo  tempore  redire  solebant,  adhibebatur,  siquidem  hi  paroxysmi ,  quocl 
sine  exceptione  factum  est,  statum  aegroti  potius  deteriorem  reddebant,  quam 
affectionem  topicam  diminuebant.  Contigit  quidem  mihi,  ut  sic  paroxysmum 
febris  cohiberem ,  neque  tamen ,  vel  continuato  usu  chinini ,  progressioneni  ce- 
terorum  symptomatum  reprimere  potui.  Hoc  praecipue  cadit  in  secundum 
phthisi  laborantem,  qui  saepius  recidiva  perpessus  est,  quae  semper,  chinino 
adhibito,  aliquot  dies  evanuerunt,  sed  decursus  phthiseos  eo  neque  accelerari 
neque  retardari  videbatur.  In  primis  aegrotis  menyngiti  laborantibus  seriore 
periodo  morbi  intus  calomel  et  extrinsecus  unguent.  hydrarg.  ciner.  frigidaeque 
fomentationes  capitis  et  vesicantia,  vehementer  suppurantia,  adhibebantur.  In 
illo  puero,  qui  similibus  symptomatibus  laborabat,  moschus  in  magnis  c^osibus 
assidue  praebitus,  initio  saluberrimam  vim  habuit;  nam  conscientia  jam  ex- 
stincta  in  aliquot  dies  rediit ;   postea  quidem  denuo  evanuit. 

Febres      paludosae  larvatae. 

Nonnullae  earum  topicarum  affectionum,  quas  in  superioribus  commemo- 
ravi,  et  complures  aliae,  haud  raro  a  febri  sejunctae  ,  sive  ut  febres  larvatae, 
quae  dicuntur,  mihi  oblatae  sunt.  Nonnullae  typicis  symptomalibus  facile 
dignosci  poterant,  aliae  vero  erant  sine  intermissionibus ,  et  tum  diagnosis 
saepe  difficilis  erat.  Ad  priores  pertinent:  cephalalgia ,  profusi  sudores  noctui'- 
nales,  dolores  et  spasmi  variarum  partium ,  alienatio  mentis  (tantum  in  typo 
remittente  observata).  Posterioribus  praecipue  adnumerandae  sunt :  odontalgia, 
surditas ,  tussis,  dysuria,  erysipelas,  oedema  pedum.  Ubi  unum  vel  plura 
horum  symptomatum  orta  sunt  in  hominibus,  qui  aliquamdiu  antea  epidemica 
febri  laboraverant  solitaque  remedia  recusabant,  ibi  cortex  Chinae  plerumque 
specificam  habuit  vim,  praesertim  in  continenti  tussi  cum  blennorrhoea  pulmo- 
num.  Sudores  nocturnales,  qui  aegrotum  exhauriebant  ac  saepe  unicum 
symptoma  recidivi  erant,  facillime  dosi  camphorae  et  opii,  ante  somnum  prae- 
bita,  prohibebantur.  Verisimile  est,  nonnullas  harum  affectionum,  quae  cor- 
tici  Chinae  cedebant,  huic  generi  omnino  adnumerari  non  posse ,  praecipue 
si  non  recidiva,  sed  morbi  primarii  erant ;  verum  epidemica  constitutio  ad 
omnes  fere  intercurrentes  morbos  magnam  vim  habere  iisque  quasi  typum  tri- 
buere  videbatur,  ut  etiam  Dr.  Popke,  Jeverensis,  in  libro  suo  *)  jam  apte 
exposuit.  Ex  diurno,  de  aegrotis  a  me  curatis  confecto,  apparet,  per  tres 
annos  epidemiae  mensibus  aestivis  fere  solis  grassantibus  febribus  affectos  cu- 
ratos  esse,  exceptis  iis,  qui  morbis  chronicis  sive  externis  malis  laborabant. 
Superiore  pluviosa  frigidaque  aestate  efficax  niiasma  in  nostra  regione  tandem 
vim  suam  maximam  partem  perdidisse  videtur,  etsi  lenes  typi  febrium  inter- 
mittentium  satis  frequentes  erant,  et  ruri  etiam  nonnullos  malignos  casus 
observavi,  ad  quos  duos  homines  aetate  provecti  pertinent,  qui  apoplexia 
correpti  perierunt. 

De 


*)  Historia  epidem,  malign.  a.  1826  Jeverae  observatae.  1827. 

43  — 
De  recidivis. 

Ouod  ad  frequentia  recidiva  attinet,  quae  ab  omnibus  medicis  observata 
sunt,  ea  tam  communiter  morbos  depulsos  sequebantur ,  ut  pauci  tantum  casus 
mihi  oblati  sint,  in  quibus  aegroti  eorum  immunes  erant.  Saepissime  quidem 
perfrictio,  neglecta  diaeta,  affectiones  animi,  vehementes  contentiones  corporis, 
interrupta  curatio  etc.  eorum  causae  fuerunt,  verum  in  singulis  casibus  etiam 
apparuerunt  in  militibus ,  qui  in  nosocomio  erant,  et,  ordinata  diaeta,  per- 
petuo  corticem  Chinae  aliaque  remedia  tonica  sumebant.  Pleraque  horum  re- 
cidivorum  typum  habebant  intermittentem  sive  erant  febres  larvatae ;  et  si 
eorum  typus  erat  remittens ,  morbus  decursum  habcbat  febris  lentae  nervosae. 
In  nullo  aegroto  milite  duobus  annis  continuis  descriptum  acutum  morbi  de- 
cursum  animadverti,  et  ii ,  qui  hanc  formam  primo  anno  habuerant,  inse- 
quenti  tantum  in  febres  intermittentes  inciderunt.  Proclivitas  aegrotorum  ad 
recipiendam  febrim  in  paucis  lantum  duorum  annorum  spatium  excessit,  etsi 
onines  iisdem  viribus  nocentibus  expositi  erant.  Videtur  igitur  proclivitas  ad 
infectionem  sensim  diminui  et  post  duos  vel  tres  annos  prorsus  evanescere : 
quam  observationem  nonnulli  incolae  aetate  provecti  mihi  confirmaverunt ,  qui, 
juvenes  in  simili  epidemia  per  idem  tempus  saepius  febri  affecti,  deinde  nun- 
quam  in  eam  reciderunt.  Frequentia  recidiva  febrium,  quae  in  oris  maritimis 
Hollandiae  grassantur,  et  inprirnis  earum,  quae  in  insula  Walchern  Anglorum 
expeditioni  tam  funestae  factae  sunt,  jam  antea  in  Hibernia  observavi  in  mi- 
litibus  inde  re^ersis.  Mutatio  domicilii  igitur  in  illa  epidemia  non  magis  reci- 
diva  semper  prohibuit,  quam  in  nostra,  quamquam  haec  mutatio  in  nonnullis 
casibus  utilissima  et  saluberrima  est,  quapropter,  si  fieri  potest,  fortasse 
semper  suadenda  est. 

Secundum  meas  observationes  recidiva  optime  continuato  usu  corticis 
Chinae  in  forma  pulveris  (quotidie  dr.  1|  —  2)  prohibita  sunt.  Si  haec  forma 
etiam  conjuncta  cum  aromaticis  recusabatur,   aegroti  infusum  sive  decoctum 

corticis  Chinae,  quotidie  unc.  sem. ,  plerumque  octo  usque  ad  quatuordecim 
dies,  saepe  etiam  diutius,  accipiebant.  Combinatio  cum  amaris  remediis  saepe 
erat  aptissima,  praesertim  si  debilitas  organorum  digestionis  praevalebat;  sed 
observavi,  ad  recidiva  cohibenda  eam  per  se  solam  non  sufficere;  nam  recidiva 
saepe  aderant,  dum  illa  combinatio  adhibebatur,  et  remedia  solum  amara,  ut 
extr.  trifol.  fibr.  centaur.  min.  in  multis  casibus  ab  aegrotis  recusabantur,  et 
semper  additamento  kali  carbon.  vel  ammon.  carbon.  cum  aromaticis  remediis 
indigebant. 

Recidiva  saepe  repente  sine  prodromis  orta  sunt,  e.  g.  dum  aegrotus 
nosocomium  derelicturus  erat.  In  aliis  vero  casibus  universales  aut  topicae 
indispositiones  antecesserunt ,  inprimis  languor,  cephalalgia ,  pulsus  frequens. 
Aliquot  drachmae  corticis  Chinae  sive  gr.  6  —  8  chinini  tum  saepe  recidivum 
prohibuerunt,  nisi  perversa  diaeta  et  affectiones  gastricae,  inde  ortae,  alia 
remedia  postulabant. 

Utrum  paroxysmus  febrilis  rediturus  esset  necne,  certissime  ex  pulsu  cerni 
poterat.  Si  enim  pulsus  quatuor  vel  sex  horis  ante  exspectatum  paroxysmum 
adhuc  tardus  et  naturalis  erat,  fere  certo  praedici  poterat,  eum  non  esse 
rediturum.  Sed  si  pulsus  per  illud  tempus  frequentior  fiebat,  in  omnibus 
casibus  paroxysmus  febrilis  rediit,  etiam  si  aegrotus  se  ceterum  bene  habebat, 
et  ego ,  ut  illum  averterem,  doses  corticis  Chinae  sive  chinini  duplicabam. 
Pulsum  autem  in  omnibus  aegrotis  aliquot  horis  ante  reditum  febris  frequen- 
tiorem  faclum  esse,  equidem  contendere  non  ausim;  sed  de  iis ,  quos  eo  con- 
silio  accuratius  observavi,  id  affirmare  possum,  et  hoc  igitur  verum  initiuni 
erat  paroxysmi,  qui  frigus  antecessit. 

Typus  febrium  intermittentium  in  nostra  epidemia  initio  plerumque  erat 
quotidianus  et  lerlianus,  quorum  prior  raro  tantum  ,  aller  vero  saepe  dupli- 
catus  est.     Ubi  plura  recidiva  in  eodem  aegroto  succedebant .   febris  etiam  in 

typum  quartanum  transiit ,  neque  raro  hic  quoque  duplicatus  est,  ita  ut 
aegrotus  duobus  continuis  diebus  in  paroxysmum  febrilem  incideret,  et  tum 
tertio  die  a  febri  liberatus  esset.  Haec  duplicatio  paroxysmorum  febrilium 
non  semper  violentem  gradum  morbi  indicabat,  neque  ad  eum  sanandum  major 
copia  corticis  Chinae  sive  chinini  requirebatur ,  quam  in  simplicibus  febribus. 
Nunquam  autem  sanatio  ea  ratione  insequuta  est,  quam  alii  observaverunt, 
ita  enim,  ut  febris  antea  rursus  simplex  facta  sit;  sed  semper  febris  subito 
evanuit.  Duplicatas  febres  quartanas  aliquoties  tantum  in  agricolis  observavi, 
qui  jam  diu  et  identidem  febri  grassanti  laboraverant  neque  adversus  eas 
idonea  remedia  adhibuerant,  ex  quo  paulatim  desorganisationes  hepatis  et 
lienis,  hinc  vero  universalis  cachexia  ortae  erant,  quae,  depulsa  febri,  con- 
tinuatam  curationem  postulabant.  Recidiva  febrium  quotidianarum  et  tertia- 
narum  plerumque  post  quatuordecim  dies  insequuta  sunt;  in  quartanis,  quae 
pro  rata  multo  rarius  oblatae  sunt ,  nullam  fere  constantiam  observavi. 

N 

Ouod  ad  morbos  secundarios  attinet,  qui  saepissime  his  febribus  succes- 
serunt:  aut  recidiva  fuerunt  aut  larvati  status  febris  imperfecte  tantum  dis- 
cussae,  aut  debilitas  organismi,  -violenti  impressione,  quam  miasma  vel  in 
eum  universum,  vel  in  singula  ejus  systemata  et  organa  fecerat,  effecta.  De 
prioribus  jam  loquutus  sum;  posterior  eadem  exhibebat  symptomata,  quae 
oriuntur  post  alias  violentes  febres  typhosi  generis,  et  eandem  curationem 
requirebat.  Inprimis  diu  magna  sensibilitas  cutis  ad  aerem  externum  atque 
atonia  organorum  digestionis  remanebant;  quapropter  perfrictiones  et  per- 
versa  diaeta  saepe  causae  recidivorum  erant.  In  multis  proclivitas  ad  oedema 
pedum  et  aquosas  effusiones  aliarum  partium  remansit;  in  aliis  facies  lurida 
sive  colorem  terrae  referens ,  in  plerisque  autem  magna  musculorum  atonia, 
quae  eos  ad  quemvis  laborem  sustinendum  in  multum  tempus  hebetes  fecit. 
p  Adversus  hos  status  sola  medicamenta  non  multum  valuerunt,  et  aegroti 
postremo  ab  iis  abhorruerunt.  Haud  raro  in  convalescentibus ,  praesertim  si 
antea  imbecillam  habuerant  valetudinem,  tristis  habitus  animi  apparuit ,  qui 
paene  alienationem  mentis  altingebat,  quum  aegroti,    quamvis  manifesto  con- 


valescerent  atque  plus  virium  et  appetitum  edendi  reciperent,  in  assiduo  metu 
mortis  versarentur  moestissimisque  cogitationibus  indulgerent.  Hic  quoque 
diaetetica  praecepta  idoneaque  psychica  curatio  multo  salubriorem  vim  ha- 
buerunt,  quam  vera  medicamenta ;  sed  lentissime  pristinum  hilarem  animum 
receperunt,  praesertim  si  vera  alienatio  mentis  aderat,  quae  postulabat,  ut 
valida  remedia  adhiberentur,  quorum  flores  arnicae  et  vesicantia ,  quae  ali- 
quamdiu  in  suppuratione  retinebantur,  vim  habuerunt  saluberrimam. 


CORRIGENDUM. 
Pag.  35.    lin.  11.    lege    acria    pro  aeria. 

